GOOD NEWS: NI 14 CHUNGAH NGO NA DUH MAW? RAK CAH COLH, ATTHA TUK – The Chinlung Post\nThawngpang ttha. Na taksa a nak ruangah lungrethei le mihmai khah loin na um tawn maw? Na taksa hawibang in anah ruangah ningzak in na um tawn maw? Na Taksa na vun rong anak ruangah na hawi le nih an in nihsawh tawn maw? Na zei hmanh rak poi ti hlah, na caah thawngpang ttha taktak a chuak cang. Atanglei vun langhter mi hi nai cawk i na tuah asi ahcun na taksa cu hngakchia chuakka bangin a hninghno in na Ngo or Var cang lai.\nTutan ah vun langhtermi sii hi a min ah Collegen ti a si. Hi sii a thatnak cu acunglei ah langhter cang bangin Tar (upa muisam keng) zong a har mi asi i, taksa zong ango ter khotu si asi. Mah Sii ngonak hi vitimin bantuk khi asi. Rakcah cio usih, na ngaichih hrimhrim lai lo. Cawk aduh mi nih facebook ah Tin Man Sung timi ah pehtlaih khawh asi i, Phone number 0943084278 zongin chawnh khawh asi i, a umnak cu Yangon ah asi.\nRelchih a duhmi caah:Thantlang Peng Zahnak Tlang Caah Thluachuah A Tlung Ve Cang Lai. A cung tlangpi ka tar mi nan hmuh ah khin nan khuaruah a harlo hmanh ah, aw zeidah si nan ti ka zumh.Chinchin Pek thang te party hi cozahnak hmanh an tlaih hlanah thluachuah phurtu pakhat an si ve ti a langhnak cu tihin a si. Chinchin te pawl Thantlang an phanh i mipi nih an cuanh lulh lio a kiptuh ah NLD pawl nih cun a rannak in Thantlang mipi nih an herh mi thil an tuah piak cawlh hna i kan rak lawmhpi cio hna.\nCun, Lautu lei ah Salai Van Bawi Lian te,Saya Rung Kaw te an kal i,a thai zing ti awk ah, Lautu khua pakhat ah thil tuahpiak dingin seh zong an fial than cawlh hna ti zong kan theih fawn i kan lawmhpi ngaingai cio hna. Cun,Vanzang tlang ah Chinchin te an kal than i an tlun in a zarhkhatnak ah,Vanzangtlang lei nih bia kamhnak in thluachuah tampi an hmu hna ti zong kan theih i kan rak lawmhpituk hna.\nZahnak tlang hi a tu NLD cozah a sinak in a kum 5 nak an kal cuahmah cang i mah chung hi,Zahnak tlang mipi caah van chim ding ngaingai in zeipi khi an tuah lo ti cu a theitu nan si cio ko hna khah. A tu cu nai zarh khan, CNLD, Candiate Pi Chinchin pek Thang le a hoi le 11 nih ,Dawn, Ralpel, Bungkua, Zaangtlang tibantuk an pal liopi a si i,mah a rauh hlan ah hin kum 5 chung i zeipi an tuak piak lo mi hna kha a tu a rauh hlan ah Zahnak Tlang cu NLD lei in thil pakhatkhat ropui deuh an van tuah cawlh than lai ti hi hmuh khawh a si i,\nTuchun Chinchin Pekthang Bia: Kannih Chinmi phun cu Pathian nih a thimmi miphun kan si. Pathian nih Chin miphun ah aa kan ser, Chinram aa kan pek. Nunphung aa kan pek, Caa aa kan pek, Miphun pakhat nih angeih mi tling khikkhat tein aa kan pek mi miphun kan si. Khrihfami kan si, Khrihfa ram i, a ummi kan si. CNLD zong kum nga caa men i ramkheel rian a ttuanmi kan si lo.\nKanmah Chin miphun caah, Chin miphun a hmunh chung paoh, Chin miphun kan himnak ding caah Kan ram a damnak ding i, a ttuan mi le mah vialte cu ai tinh mi kan si.\nCucaah Chin miphun a simi vialte, Pathian nih a sersiam mi hna nih kan miphun kan dawt i, kan miphun caah kan ttuan a harh cang. Chin miphun nih kan covo hna lak tthan dingah kan i funton caan a cu cang i, ramchung ramleng i a ummi vialte hna kan miphun kan damnak ding kan ram a himnak ding caah hmun khat te ah i funtom cang hna usih.


R.I.P : Rev.James San Thawm Thang Nih A Kan Liam Tak Than E A Poi Hringhran Ko Mu – Buanchukcho\nApoi tuk hringhran e. Tu lio kan ram buai si Covid-19 zawtnak bia tak tein a karh si apoi hringhran ko mu, Covid-19 zawtnak in nai hrawng cu Chinmi Pastor pawl an nunnak a liam mi thawng kan van theih tik ah kan lung a rak ttha hrimhrim loh. Tu tan zongah, ” Rev.James San Thawm Thang-Kum 43(GBC Pastor) cu Covid in Kalay ah June 13,zaan suimilam 9:50PM ah a nunnak a liam.” than a poi hringhran ko mu tan tak mi chungkhar Bawipa tu nih hnem hram ko hna seh. The Chin Post\nThawgpang dang : Dawtnak Hmual (CDF-Mindat chungtel pakhat nih a tak in a tonmi)A tanglei ca hi rel tikah lungthin a hno, mitthli a hai\nDawtnak Hmual (CDF-Mindat chungtel pakhat nih a tak in a tonmi)A tanglei ca hi rel tikah lungthin a hno, mitthli a hai. Zeitlukindah dawtnak hmual hi a thawn ti zong a langhter. CDF-Mindat chungtel pakhat nih a tak in a tonmi a si. Amah tialning tein ka vun leh.Ralhrang hna sinin an zam tiah ruahmi ralkap cheukhat kan tlaih hna hi thla khat hrawng a si cang.\nKan vua hna lo i hri zongin kan khit fawn hna lo. Zalong tein kan umter hna pinah ti le rawl tha tein kan pek hna.Asinain cawngtu cu kan chiah ve hna. Kuak le khawngzi zong kan si khawh tawk in kan damh piak hna. Cuticun kan sin an phak in zarhnak hrawngah Chi Chawng i CDF pawl cu Kanpetlet lei i raldoh kan kalnak ah ralhmai hmun thum in karceh kan tong i hnu kan tolh.\nCutikah khuami dihlak, tar in ngakchia tiang ralhrang hna tih ruangah an zam dih. Kan sinah a ummi ralhrang in a zammi hna zong cu kenzawi awk an that ti lo caah kan ngeihchun tangka chuah in minung pakhat ah 50000 cio kan pek hna i kan kalter hna. An mithmai cu a nuam lo ngai ti a lang.Cuticun hnu kan tolh i khua pakhat pawng i hmunhma kan lak lioah kan kaltermi hna kha kan hmuh than hna.\nNgakchia a puami an um, thiltom a pumi an um, meithal aa putmi an um, anmah nih cun khuami a zammi hna kha lam an hruai hna.Kan khuaruah a har tuk. Nan tlung rih lo maw tiah ka hal hna i “Ti le rawl an kan petu khua cu mahti men in kan kaltak kho hna lo, a himnak hmun an phak tikah kan tlung te lai” tiah an ka leh.Cu bia ka theih tikah ka ngakchia lio i ka zoh balmi Vietnam ral muicawl (movie) pakhat ka lungah a hung chuak. Lemcang (Minta) cu Arnold a si rua ka ti.\nVietnam lei a doh cuahmahmi US Marine ralkap pakhat nih amah a chanhtu Vietnam khua pakhat a chanh thannak muicawl a si.Dawtnak cu a kir than timi hi ka zumh. A hnu ah anmah theihternak ka rak tuah te lai. An kut chungah an meithal taktak kha tlaihter thannak caan a hla ti lo. Credit: The Chin Post


Kum 5 Chung Nuam Taktak in An Um Hnuah Pa Dang Hein An Rak Cheih Chih Lio Apoh Hna Thinlung Kuai Cikcek!_++ – TIMES OF CHIN NEWS\nDecember ni 27 ah khan Thailand ram i patling pakhat nih cun a nupi le pa dang hein nuam taktak in nuva sinak an hman lio video cu facebook leiah an rak post ti asi. Mah pa nih hin vawitampi arak ngeih thiam cang ti asi aruang cu afapa le afanu hna caah lungchiat lo dingin anem nak tein achimh peng nain atu ah hin acelh ti bak lo i atuah taktak nak asi.\nA nupi thla 7 aliam hnu khan arak theih ko cang nain Acaan tha vialte cu anupi konglam ahlat lengmang nak ruangah hin harnak lei zong atong ve ti asi. Mah thawngpang chia ngai hi Thailand ram Bueng Kan district, No.2 Bueng Khong Long Khuaah acang mi asi i mah nupa hi Mr. Phaisen Chatusang tiah auh asi i kum 28 asi ve cang. An nuva hin kum 5 chung an rak i ngei cang i office pakhatah rian tuan ti veve an si.\nA nupi nih hin athli tein padang sinah nuam taktak in caan arak hmang lengmang ti asi i Mr. Phaisan cu ahawile zong nih anupi konglam hi an rak chimh pah lengmang ti asi. Anupi cu ti aum lio cu ataktak in ahmuh rih lo caah azum ve hna lo ti asi. Ahnuah cun thil sining vialte atheih dih tikah alungfak tuk i atu bantuk hin thil atuah nak asi.


CNN Journalist Clarissa Ward nih Myanmar Kong a Chimmi Dihlak Laica in – THE CHIN JOURNAL\nCNN Journalist Clarissa Ward nih Myanmar Kong a Chimmi Dihlak Laica in\nApril 6, 2021 April 5, 2021 | The Chin Journal | Hakha, Chin State\nAtulio vawleicung a ngan bik thawngzamhnak CNN in Chief International Correspondent a simi minthang journalist Clarissa Ward cu pumpak in Myanmar ram ah a rak ra i, atulio Myanmar ramchung sining kong vawleipi theih in nihin ah a vun phuan.\nClarissa Ward (CNN) nih CNN thawngzamhnak in nihin ah a chimmi cu a tanglei bantuk hin a si:\n“November 2020 thimnak ah NLD nih fak tuk in teinak a hmuh i, Myanmar ralkap nih uknak an lak. Cucaah, Myanmar ram huap piin lamzawhnak fak piin a chuak. Fianghlang tein chim ahcun Myanmar ralkap nih mipi dirkamhnak a hmu lo. Lamzawhnak a fah chinchin bang in ralkap nih uknak a chuhmi kong ah rammipi an thin a lin chinchin.”\n“Myanmar kan phak tik ah zalong tein cawlcanghnak nawl nan ngei lai tiah ralkap nih bia a kan kam. Cun, Yangon i nan duhnak hotel ah nan i tthum kho a kan ti. Asinain, hotel ah i tthumhnak nawl a kan pe lo; an kulh dihmi ralkap sakhaan tu ah a kan tthumhter. Leng kan chuah zong ah ralkap nih a kan zulh peng. A ni khatnak lebang kha cu ralkap motor paruk nih a kan zulh. Cu pin ah zei thil kan tuah poah ah kan cawlcanghnak pawl kha ralkap nih record an lak dih. Cun, bia kan ruahmi hna minung paohpaoh hman an thlaknak i record an tuah dih hna.”\n“Ngaihchia ngai a simi cu camera kan i chuah i video kan thlak lecangka in mipi nih an run kan fuh i an kut zung thum an thlir. Democracy kan duh a kan ti. Kan ram ah daihnak a um lo tiah a kan chimh. Asinain, kan sin ah bia a chimmi pawl cu a rauh hlan ah an tlaih hna ti thawng kan theih. Zei ruang ah dah nan tlaih hna tiah ralkap biachimtu ka hal i, ‘Bia nan ruahmi hna nih mipi an hrihawh hna lai i buaibainak an chuahpi lai kan phang’ tiah a ka leh.\n“Thimnak zong kum 2 chung ah kan tuah tthan lai an ti. Sihmanhsehlaw, ralkap nih thimnak tuah tthan ding an timi cu Myanmar rammi mi tlawm taktak telawng nih an zumh. Phundang in chim ahcun Myanmar rammi hna nih harsa tuk in an rak hmuhmi Democracy uknak kha thlah hrimhrim an duh lo. A sungh pek an duh lo.”\n“Hika a hmunhma ah kan phan i thil sining kan cuanh tik ah kan hmuhtheihmi cu ralkap nih hin zeihmanh a ngei ti lo ti hi a si. Mipi dirkamhnak a hmu lo. Annih ngeihmi cu ralhriam tthattha le ralkap tampi lawng hi a si ko cang. Lamzawhtu mipi le ralkap karlak thazaang/sining cuaithlai tik ah ralkap nih tangka a ngei i, ralhriam zong a ngei. Cucahcun, puarhrannak in i lehrulnak fak a chuah ahcun Myanmar ram ah thisen luannak fak tuk in a chuah kho tiah ahopoah an lungre a thei i, UN zong nih ralrin a pek.”\n“Lamzawhtu lei nih puarhraang deuh piin an vun lehrul ve thluahmah hna tik ah hi ram ah hin ramchung ral a tho kho. Cucu ahohmanh nih kan duh lomi a si,” tiah Clarissa Ward nih a chim.


R.I.P : Zuri Pa Nih Lainu-Chinu Kum 11 Ngakchia Motorcyle In A Pah Ruangah A Nunnak A Liam A Poi Tuk Hringhran Ee – Chin World News Evening\nTahan Sanmyo sangah a ummi Pu Zamlawmpara le Pi Zounmawii hna i an fanu Lal Nun Zir kum 11 cu zuri motorcyle in a mawngmi nih a pah i Mandalay Civil Hosiptal ah an tlikpi cawlh i zaanlei suimilam 6:30 hrawngah a nunnak a liam tiah theih a si.\nLal Nun Zir le a nau kum 3 pahnih hna cu hringtu a nu nih Motorcyle in a phorh hna hi khuachung an kal lioah Zuri pahnih cun a pah hna hi a si i a nau zong hliamhma a tuar ve i Lal Nun Zir tu cu a hliamhma tuar kho loin mual a liam hi a si.\nA ruak hi tuzaan ah Mandalay P.C.M Quarter ah tuamhlawm a si lai i thaizing suimilam 9:00 Am hrawngah a chuahkehnak khua Sanmyo leiah tlunpi a si lai tiah theih a si. Vanchiatnak a tongmi Lal Nun Zir hi ngakchiate asinain mifel taktak le Pathian a duh taktakmi a si i kan hnukum 2019 ah Baibal a ning piin a rel ruangah laksawng tiang an rak pekmi a si.\nLal Nun Zir nih a kal taakmi a nau zong damnak tlamtling a hmuhnak hnga thlacamnak in bawm cio hna u sih law. Thihnak a tongmi Lal Nun Zir zong khuakhan relnak an ngeih bantukin a ruak zong dam tein a chuahkehnak khua ah an tlunpi khawh nakhnga thlacamnak in bawm cio hna u sih. Taantaakmi chungkhar Bawipa nih hnem hram ko hna seh!\nNote: Thawngpang a um ahcun aherhning in thawngthanhnak kan rak tuah tthante lai. Copy Paste nan kan tuahpiak lonak lai kan in nawl hna.


David Lai nih tanghra sung/awngmi hna caah forhfialnak bia a chim | THE CHIN EXPRESS\nDavid Lai nih tanghra sung/awngmi hna caah forhfialnak bia a chim\nAwttha David Lai nih 2020 tanghra sungawn result he pehtlai in a rak tonmi kong le tanghra sung/awngmi siangngakchia hna sinah forfialnak bia a chim.\nDavid Lai: A luancia 2011 atu bantuk caan ahhin kei zong tanghra camipuai sungh ruangah lungrawk le ngaihchia ngai in ka rak um bal ve.\nTu kum ram pumpi tanghra camipuai result zoh tikah a awngmi 30% hrawng a si. Chin state zongah tanghra awngmi an tlawmte.\nKeimah cu Chin miphun pakhat ka si ruangah kan state tanghra result a tthat/chiat hi ka caah a biapi ngai tiin ka ruah.\nAtu caan ah kan naule nih camipuai ka sung tiphun in khuaruah ning nan i palh ding kan duhpiak hna lo.\nNain, khatlei in kan zoh ahcun hmai kum tanghra camipuai phit tthannak dingah, sianginn kai tthannak dingah cheukhat kan naule ca ahcun chungkhar sifah/harsat ruangah biakhiahnak tuah aa harh ngaimi zong nan um ko lai.\nCheukhat cu pawngkam le chungkhar hneknak ruangah lungdongh in a lungrawkmi zong nan um ko lai.\nCubantuk caan ahcun aho hmanh nih nan intuarmi an in theihthiampiak hna lai lo. Keimah zong thapeknak biachim ka thiam lo.\nMah tein i zuam i cu dirhmun cu tei a hau. Lungtthawn a hau. Tanghra sungh/awn nih kan nunnak lai a rel lo.\nNain, tanghra awn ahcun fimcawnnak lei in kan zoh ahcun hmailei fimcawnnak lamthluan ah lam a ong. Rianttuannak lei ah kan zoh tthan ahcun rian thim awk zong a tam deuh.\nCu ruangah, kan naule pawl nih tanghra ka awn lo zongah a poi lo timi ruahnak ngeihter kan duh hna lo.\nFimcawnnak kongah atu abiapi tinak in hmailei ah a biapi deuhmi a ra kho. Myanmar ram cu atu kum 5 chungah tthancho lei a panh ding si.\nMyanmar ram a kenkip in a tthancho tikah catang ngei cu an herh deuh hna lai pinah an duh deuh fawn hna lai. Catang sang le catang niam zong rian pek ciocio ah ttuanmi aa khat lai lo. Certificate ngei/lo zong rian pek tikah dirhmun an i khat lai lo.\nTanghra camipuai cu game bantuk ah ruat chun uh. Hi game celhnak ah teinak le sunghnak cu nangmah biakhiahmi cungah aa hngat. Na biakhiahmi hi zeitluk in dah a feh/tthawn, na biakhiahmi hi zeitluk in dah na tuah taktak khawh ti a biapi. Cubantuk a biakhiahmi fel tein a zulmi nih cun a theipar an zun ko lai.\nCucaah, a dikmi biakhiahnak tuah in cu biakhiahnak hnulei ah fek tein a kalmi nan si khawhnak hnga forhfial kan duh hna.


Kan Mah Laimi Chungin Trump A Hau Tu Pawl Hi Mi Zeidah An Si – TIMES OF CHIN NEWS\nKan Mah Laimi Chungin Trump A Hau Tu Pawl Hi Mi Zeidah An Si\nPosted By: thawngthawng January 11, 2021\nKeimah Ruangah Mi Kip Nih An In Huat Hna Lai\nKan Laimi chungin Pu Trump a huatu hna hi zoh hna tikah a tam uu cu US ummi an si ahcun Lai lei nupi ai cah i a nupi a au kho lomi le a chungkhat a au kho lomi deuh an si. Kan ram ah a ummi an si ahcun Pu Trump a term chungah US kalnak visa a sungh lengmang mi deuh an si ve i, ramhnihnak a ummi an si ahcun ralzam refugee a la ti lo ti ruangah an si ve. Cheukhat cu vawlei pumsa nuamnak le zalonnak a tlaihchan tukmi an si, anmawh ve lo, kan zumhnak le kan thlarau thazaang a der cang ahcun thinlung le ruahnak vialte cu vawlei lei ah an kal dih tawn ko.\nMah bel cu mi sawhsawh hi cu ruahthiam a um deuh Khrihfabu ah Khrihfa upa pipi le zarhpini fatin te pulpit cungin thawngṭha a chim lengmang mi pastor pipi zong nih Pathian bia Bible he kalh in nun a duhmi an phunglam hehceh tiah nan ṭanh i nan aupi ve hi cu thinlung sia herh lo awk nan ṭha hrim lo. A ngaingai te ti ahcun IS chan ah khan mibu lakah bom puah le thahnawnnak a tam tuk caah Pu Trump nih ramdang mi ralzam lakah hin miṭhalo misual an i tel chih lengmang a ti caah US ram ah ralzam tampi luhter kha a pih khar deuhnak a si. Cuhcu a ram le a miphunpi a dawt hna caah a si.\nPu Bama chan ah nitlak ram Midle lei vialte cu misual ngawgcik hmang hna le misual phu dang dang nih Khrihfa mi vialte cu tam tuk te an hrem an rak thah hna, Khrihfa biakinn tam tuk te mei in an rak khangh piak hna. Cu vialte cu Pu Trump chan ah an lo i an dai dih cikcek ko hna. An umnak lungkua thingkua chung tiang a dawi hna i an chi a hmih dih hna.Annih pawl nihhin vawlei cungah Khrihfa biaknak hi um ti lo ding tiangin an duhmi a si. Atu zong hi a phung men in Khrihfa min cu an i tlaih ko, sihmanhsehlaw an chungin an duhmi taktak cu Pathian duhnak tuah kha si loin anmah duhmi tuah tu kha an duh deuhmi a si.\n2016 lio ahkhan Pu Trump nih teinak rak hmu hlah sehlaw annih pawl nihhin nihinni tiang kan uk rih hna sehlaw vawlei hmun kipah Khrihfa mi vialte hi zeidah kan lawh cang hnga? Ruat ngam hmanh a si lo, mi thling a kik ko, biakinn ah kal in Bawipa hmanh kan thanhṭhat ngam in kan thangṭhat nuam ti hnga dek maw?Khrihfa mi vialte nih kan sunsak tukmi kan Bawipa Jesuh chuakcamtuak Christmas min zong um ti lo dingin an kan tuah cang, sianginn le cozah zung kipah Bibla cacaang an tarmi tete hna zong hrawh dih dingin an rak aupi len kha mu, an chungin rul, an cungin ṭhuro an si zia hi a fiang tuk ko lo maw? Bawipa nih fian khawhnak inpe ko hna seh.\nVawleicung Khrihfa mi vialte thinlung ah a dai kho bal lomi Jerusalem khuapi zong Israel khuapi ah a ser ṭhan khawh hi zei tlukin dah Khrihfa min a ṭhawnter i Khrihfa mi hna thinlung a damter, Khrihfa mi vailte setan pennak chungin a kan chanhchuah tu a si. Cucaah Khrih min ruangah zumlotu hna le liberal minung, a phung men in khrihfa ai timi vialte nih amah cu nan doh i nan huatnak a si ko, uktu le pentu ngei lo ramlak i a tlawngmi ningzak zong a hngalh lomi ramsa bangin hurduhcuainak phunphun he zalonnak nun a duhmi paoh nih amah cu nan huat hi a si.\nKannih Khrih zumtu fa a simi hna cu khatikhan a nung thiam ding kan si lo, sertu kan ngei, uktu kan ngei a man in cawkmi kan si, thisen in thlanhmi kan si, zalonnak duh ruangah kanmah duhduh in a nung ngam ding kan si lo, hi vawlei ahhin zungzal kan um fawn lai lo, zungzal kan inn cu kan Pa Pathian sinah khin a um. Vawlei ah kan pumsa duhmi nuamnak le zalonnak hna hi kan tlaihchan tuk ahcun kan thlarau nih khi zungzal nunnak ram khi a phanh kho te sual lai lo.\nLuke 21:17-19 Keimah ruangah mi kip nih an in huat hna lai. Sihmanhsehlaw nan lu cung samfa fa khat hmanh a tlau lai lo. Fek tein dir ko u, zeicahtiah hitihin pei nan nunnak cu nan khamh lai cu,” tiah a ti.\nCredit: Van Bik Sawmhal


Chin Student Organisation | Nu le Pa\nNu le pa tha zaang hi sianghngakchia ca le saya/ma te caah a herh bik mi thazang a kan pe tu hriamnam tha bik pakhat a si lengah fa nua hna caah zongah a rak herh tuk ve ti hi al awk a tha lo. Sihmanhsehlaw Nu le Pa cawl cangh nak lawng lawng cun a tlam a rak thling thlu kho ve lo.Nu le pa, cawnpiak tu saya/ma le sianghngakchia hi then awk a rak tha lo thil a si.\nSiangakchia ca kan chim tik ah a chim lawng in a rak za thlu lo i, Nu le pa lei in a rak dirṭhoh tu hi a rak hreh tuk ve. kan fa nau cathiam, fimthiamnak a ngaih khawh nak ding ah cun Nu le pa, cahim tu saya/ma te le an mah pumpak i zuamnak thwawng lawngin a si kho ti hi theih cio mi a si.Nu le Pa nih dirhkamh mi fa le cu fim cawnnakah hawi nak in an cuangkhun, an thiam khun lo hmanh ah hawi hnu an si bal lo ti cu a fiang ngai mi a si.\nThinkung pakhat dawh tein le hninghno tein than khawhnak ding caah titoih piak lawngin a za lo i a hram siar pak hi a herh ngai mi a si. Cu caah Nu le Pa le Sianghngakchia ca chim Saya/ma te cu a keh le vorh i tlai in hmun khat teah dir ṭi ding kan si.


Kan Kum Ning tein Nun Le Cawn Khawh I Zuam Hna Uhsih. (Career Advice From Jack Ma) – Hakha Cherry\nKum 20-30 na si lio ah Hruaitu tha, Boss le company tha mi hna sinah thil ningcang tein cawn le nawl zulh khawh i zuam.Kum 30-40 kar ahcun zeibantuk rian, business poh ka sungh pek ka miak pek tiin tuah i zuam ko.\nNain Kum 40-50 kar na si cang hnucun mah hi tuah ah a tha men lai ti siloin na thiam bik mi le a tha bik cang lai tiah na ruahmi pakhat kha tuah dingin i hmaithlak law tuah i zuam cang. A dangdang ka try tuah lai ti caan a si ti lo.\nKum 50-60 kar ahcun thangthar mino ( next generation) hna thanchonak ding caah na fimnak le na experiences hmangin fimchimh le cawnpiak i zuam cang. Hi lio caan hi ka upa cang ti loin mino sinah na caan na pek caan asi.\nKum 60 cung na si ahcun na chungkhar, tufa hna he na caan hman i zuam cang.Hi a cunglei bia hi Chiana ram ah a rum bik pahnihnak, Alibaba ngeitu Jack Ma nih a chim mi asi. Jack Ma hi hlasak le Thaichi hna a rak huam ngai ve mi asi.\nKa ruat ve. A thangchomi minung si dingah minung nih specific goal ngeih cio kan herh. Kan kum ning rupin caan dawi khawh kan herh. Zei poh nih caan an ngei dih.\nCuhlan vialte cu Biaknak ee, Politics ee, Social ee ka ti. A pikpak in cawnnak zongah ka banh nain rian le khai le caan ruangah ka ngol than peng. US ram ah ka hmang kho taktak lai maw ti ka ruat fawn. Ka duh mi le mipi nih an ka herhning hoih in zei rian pohah ka rak i pe. Nain kan Kumkhua ningin caan dawi thiam kan herh.\nBusiness tama ka hawi le pawl nih Kaakhat hnih te business kong an ka ruahmi kha ka hna ah a rak lut kho lo, nain an bia cu ka philh lo. Ka fonhtawnh hna tikah thazaang longte an rak si. Atu ahcun ka lungah a rak chuak deuh chin lengmang cang.Bia a um hmasat hnu longah thlaici cu tuhkhawh asi. Zei ah kan rak rel lo mi bia kha ninikhat ah kan herh cemmi ah a cang kho. Cucaah a tu zong BIA in ka van langhter than ve.\n2021 in cun Kum 40 lei ka panh thluahma ve cang caah Jackma a bia bang a dangdang ka ti lem ve ti lai lo. Ka tuah hnga dingmi lam taktak kai thim ve cang lai. 2021 kum ah na kum rup in tinhmi na ngei maw? Na kumkhua ningin thil dawi awk na rak hngal bal maw?\nKa Ca reltu hna, nan kumning tein nan life dawi khawh rak i zuam cio dingah kan share duhmi hna asi.2021 nan nunnak lamthluan cio ah nan lam tluang hram seh.\nKumthar luhka asi caah Opportunity Coikhat na hmuh mi thlaih khawh i zuam tiah Billgate nih a chim mi ka peh than te lai. God Bless All.Credit-Al Bik Lian Zathang


NLD Hakha:CNF nih an kalpi mi hi’NLD tanhtu chin miphun nih zumh awk a tlak lo. – Lai Lungrawn Post\nNLD Hakha:CNF nih an kalpi mi hi’NLD tanhtu chin miphun nih zumh awk a tlak lo.\nNovember 4, 2020 November 4, 2020 admin Myanmar News\nElection Caan Lio ah CNF nih Kap Tanh ANgeih Awk Si LoChin ram ah pennak zuam cawhnak a san lio ah CNF tuanvo ngeitu hna nih khuate khuabawi le mino hna cu Camp ah auh riang mang in CNLD candidate tanhnak caah bia an chim. Cun CNLD candidate Chin Chin Pekthang auh in siseh, Pu Solomon nih kap tanh in rian a ruan ti thawng kan theih. Mah kong he pehtlai in NLD nih kan duh lo.\nAtu lio kan ram politics ah kap tanh ngeih ahcun CNF nih a kalpimi national politics hi NLD a tanhtu Chin miphun nih zumh awk tlak lomi riantuannak a si tiah kan ruah.\nRelchap Ruah A Phu Taktak Mi Cu Malaysia Ah A Thi Mi Kan Farnu Ruak\nThantlang Khuachung Luhpi Sianhlo,Duhtawk In Vice President 2 Luhter In Tlawnlenter,Thlantlang mipi pawl zong hi a mizawn nan zoh deuh ko rua ka ti,a ruang cu,khatluk khan Chin mi nih lungfaak taktak in kan farnu,Malaysia inn cung in a tla mi ruak,tangka tampi dih in an rak phurh mi covid-19 ttih ruangah luhter sianhlo in,buai cikcek hnu,a ruak hna phum i a rim a nam dih hnuah a than phul in laakterthan an si cu mu!\nAtulio myanmar ram i zawtnak a karhnak,Yangon khuapi hna i khua a sa mi,Vice president le a inchung nu le a mah a zultu pawl hna Chinram ah duhtawk in nan vahterfawn mi hna hmuh le zohtik ah hin an mah kha dohnak le huatnak caah tial mi si lo in,\nThantlang covid-19 tawlreltu le upa tlangtlatu pawl hi a mizawn zoh in khua nan tuak,mah nih a langhter mi cu, kan miphun chung ah hin sifaak le mirum kan karlak hi ai thlautuk ti khi a si.\nMalaysia in a ruak an phurh mi,Covid-19 in a zaw lo tiah catlap zong a ngei mi hmanh a ruak a zan ah luhter nan sianh hna lo ahcun,Vice a si ah President a si ah,\nSuhte le suhpi an si ah nan luhter hna awk an si lo,nan luhter hna zongah nan rak erhkhumh hmasa hrimhrim hna awk a si i,nan erhkhumh hna a ni 14 maw 21 maw a tlin hnu lawng ah nan chuah hna awk an si ko,mah cucu ai ruang tein rianttuan ti mi cu a si.\nLaimi nih:Tangka thap in Trump le Biden kong ah’An buai cang a poi kho taktak.\nBiden tu hi:USA President asi te ko lai hi’ A poi kho taktak si’Obema nih le a diarkam ve hoi.


Relcio Uh Kan Pasaltha Salai Dk Nih Atial Mi Rel Ah Cun Ngaih Chia Tuk Si E – Chintanbo\nHriam kan tlai kan ral kan doh, kan nun lio tu ah i sunsak le i upat le i dawt hi a sunglawibik, dar bang kan kuai hnu ah i hlam le a sangbik upatnak kan pek tibantuk le kan dawtnak kha dar bang kuaihnu ah langhter cu kan dawitmi kan Upatmi caah that hnemnak a um lo.\nKan nun dam lio ral kan tuk lio tu ah kan daw ulaw kan hramh koh uh.Zeihmanh nih cawk khawh lo mi kan nunnak kan pek i siangtein a liamcia kan hawi le nih an pek bantuk in nan dawtnak langhter u siangtein thawhlawm thawh uh.\nNun dam lio ah i dawt hi Pathian zawng nih a duhmi a si. Lo kan thlawh ah meh a um lo ahcun rawl kan ei kho lo i rian kan tuan kho lo, Cubantuk in uico doh ding ah rawl tha ei kan herh rawltam pawtam bu in kan do kho lo kan paw nih a kan donh cucaah tei kan duh ahcun kan tei a mak deuh cio a hau.Crd: Salai Dk\nThawng dang relchap, Kan rampi MAH nih uknak a lakin, zapi nih kan duhlo ruangah,chun/zaan mang hmanh i kan manh ballo mi rian ṭuan i awt in, Tlangrian thawhin zapi cu kan i thawh tawp ko kha mu ! Nihin kan ram zohtikah 50% nih cun an kan dinhtak pah cangrua hlah maw ti awk a si.\nAruang na tuak bal maw.Hriamnam ṭha neih lo,eidin ṭha neih fawnlo, Kuak le kuva cawknak chungkhar hal lengmang he, khuallam ah tihal rawlṭam tuar, ruahsur i dawrnak (muka) hmanh neihlo, Hlawh cu chimhlah;rawl pawkhim eiding hmuhlo caan atam ! Chungkhar u le nau Ramdang um bawmchantu a nei ve lo mi ca ko lebangah cun aw. mitthli tlak caan a tam.\nNu le pa, u le nau; Dawt le rianbomh theilo le huamlo kan silo hih ! Dawt le an sin te i zing zaan tirawl ei din a nomhzia thei ve mi te kan si ko! Nupi le fa (keimah zawnah,miram chinchap ah,cawmtu le ṭuantu dang umlo he) neicangmi ca ah le bang cun aw, zeitluk in a har lai nan ruat ve bal dek maw.An mawh hrim hrimlo e.\nHi dothlennak hi experience an neihmi rian a si ballo i,an chunmang hmanh i an manh balmi rian zawng a si fawnlo hi awh.Nihin ah, mitampi kan um,kan tâng rih ko. kan unau hna nih an nunnak an pek cun kan pek ve lai,kan phai hna ko seh law chungkhar le rualhawi dang mihna nih cun…. tiah pasal pacan chuahin a dir pengmi tampi kan um rih ko.Nan lung dawng hrim hrim hlah seh, hi rian hi aw, a fawilo mi le ruah ballo mi rian fawh a si hi.\nCun aw; Sianghakchia fellowship/NGO/Christian fellowship/Gospel Team…. tbt., bantuk ah kan ruat hlah u law ! Hriamtlai phu kan si ti kan philh piak hrim hrim hlah u.\nPalhmi tampi kan neih ko lai,kan ruah ballo mi rian pei a si ve fom cu. Kan sualnak le kan palhnak lawng kan bawh hin sawh hlah ulaw Ruahnak tu lungthiangte in kan cheu u.\nBiacah :Kei cu aw, hi dothlennak ruangah ka nunnak tiangin a dih i,thihloh ka va tawnsual asi zawngah; Zei Global nan si pekah, Ka thihhnu ah van ka daw len hlah u law ! Ka thihman laksawng (Bulhnak an ti rua) zawng ka chung le van pe hrim hrim hlah u.\nHi dothlen rian hi ṭhawng ngai le,ṭha te i ka ṭuan khawhnak ding ca hmanh i a ka bawm chan lo mi le,a ka daw lo tu nih, ka thih hnuah Van ka daw hrim hrim hlah u ! Ka Thih ruangah ka chung le laksawng pek zawng ka uar ve hrim hrim lo Ka Kuak zuk awk fungkhat hmanh a ka pechan lo tu nih ka thih hnu ah ka ca ah nan neihchiah,nan phaisa Ngamu zawng van dih hrim hrim hlah u law.tiah biacah kan duh fawn hna.\nTikhan: Zei khua dah na ruah.Aman a fak ko mu,maw Ram le miphun luatnak, Aherh ah cun; Ka thih tiangin ka ṭuan ko lai,a fawilo mi le ruah ballo mi;hi luatnak rian hi.Ka ram le ka miphun, ka tefa tiang i an luatnak ca ah cun,ka siannko e ‘ka ngeihchun ka nunnak te hi.Crd: T Zosangpuia.


Chinland Caah Zeidah Kan Herh? Pu Zing Cung – Chin World News Evening\nAugust 6, 2019 August 6, 2019 Salai Van Chin News\nVawleicung tuanbia zoh tikah ram ram khat, miphun phun khat nih miphun dang hna kut tangin zalonak asiloah, luatnak an hmuh khawh nakding ah nunnak an thap tawn i ngeihchiah zong tampi an thap tawn. Kap khat lei in kan chim ahcun luatnak le zalonak hi man loin hmuh khawh a si lo i a man pek hrimhrim a herh. Kan Chin miphun paoh nih kan miphun zalonak kan hmuh khawh nakding le kan ram ah kanmah tein khuakhan lairelnak nawl kan ngeih khawh nakding ah ram rianttuan ding ttuanvo kan ngei hna. Cucu kan ram nih a herh bikmi a si.\nZei Ruang ah Dah Ram Rianttuan Kan Herh?: Chinland ah zalonak a um khawh nakdin le Chin miphun nih kanmah tein khuakhan lairelnak nawl kan hmuh khawh nakding ah hi rian hi tuanbia nih a kan khinhmi rian a si. Chinland ah “laihri” aa tanmi hna le cu hrinsor hna nih, cu rian cu kan i khinh ding a si. Cuti rianttuan kan herhnak cu a tanglei ruang ahhin a si. Kan ram hi Pathian nih Chin miphun caah a kan pekmi ram a si. Kan pupa nih nunnak thap in le an thazaang an ngeihchiat dihlak hmang in an rak dirhmi le an rak kilvenmi ram a si.\nKan miphun a hmunh khawh nakding ah kan miphun nih nawlngeihnak le uknak nawl kan ngeihnak RAM pakhat kan ngeih hrimhrim a herh. Ramleng a phanmi kan miphun kan tam cang caah ttha tein ram kan i ngeih lo ahcun ramleng phan kan miphun hi a lotlau khomi kan si. A cunglei hn ahi kan miphun nih khoika kan um paoh ah kan ram caah kan ttan a herhnak a ruang pawl an si. Hi hna hi cipciar deuh in vun zoh tthan hmanh usih.\nChinland hi Pathian nih kan miphun umnak ah le kilven ding in a kan pekmi ram a si: Vawleicung ahhin United Nations (UN) nih a pommi ram pawl an um bantukin UN nih a pom rih lomi, miphun phun khat a si ko nain ram ram khat tiah a pompiak rih lomi tiin kan um hna. Kan nih hi miphun phun khat ah an kan pom vemi kan si i ram a ngei rih lomi kan si. Un-represented Nations and Peoples Organization (UNPO) ah chungtel kan si zong hi miphun phun khat a simi ram aiawhnak a ngei rih lomi kan i pumhkhawmhnak a si.\nChin mi phun kan umnak hi India ram nitlaklei, Bangladesh ram nichuah thlang lei, Kawlram nitlak chaklei i tlangram, nelrawn hn akhi a si. Vawleicung i minung an tam biknak ram Tuluk ram, India ram, Bangladesh ram le Kawlram karlak ah kan um nain aho kuttang hmanh ah rak tla lo tein kanmah tein kan rak i ukmi hi kanmah tthawn ruang le fim ruangah si loin Pathian nih kan Chim miphun ca ah a kan pekmi ram a si caah a si.\nKan pupa nih nunnak, ngeihchiah thap in an rak kilvenmi ram a si: Hi kan ram Chinland hi miphun dang nih pen lo dingin kan pupa pawl an rak i zuam. Kawl siangpahrang hna chan lio zong ah chiah an rak khawng kho hna lo i Kawl umnak hmun tu ah Chin miphun nih chiah kan va khawn hna. mirang tukttang phanh duh lo ah hriamnam kuttlaih aa thlau tuk ko nain Pu Khai Kam, Pu Con Bik le Pu Lal Luai tbk, hruaimi Chin miphun nih heh tiah Mirang cu an rak doh hna. mi kut tang um duh lo ah ral an rak tho hna i an rak tuk hna.\nMirang zong nih ralhmai pathum in an rak tuk i 1895 kum ah Chinland cu an rak lak. 1947 kum Palong hnatlaknak ruangah Luatnak (Independence) cu Mirang kut tangin kan hun hmu hna. Dirhmun khahnak (Equal Status) temco khahnak (Equal Rights) kan hmuh lo caah Capt. Mang Tung Nung, Pu Cin Sian Thang, Pu Vuam Tu Maung hna hruainak in 1847 ram uknak phunghram cu remh rak timh a si. Asinain Gen. Ne Win nih ralkap thazaang hmangin ram nawlngeihnak vialte a laak dih caah an rak remh kho lo. Ralkap uknak duh lo ah Pu Hrang Nawl, Col. Suan Kho Pau, Pu Mang Tling le Col. William Sa Lian Zam tbk. Nih dohthlennak i ot in ralkap cozah cu an do hi kan RAM humhim dingin an rak i zuam.\nAsinain ramkhelrian um tuning mipi nih kan rak theihthiam rih lo ruang le vawleicung ramkhelrian umtuning tu chan he aa dan tuk rih ca ah sau an rak cawlcang kho lo. 1988 kum hnu in Chin National Front (CNF) nih kan ram ah kanmah tein khuakhan lairelnak nawl kan ngeih khawh nakhnga le kan miphun nih zalonnak kan hmuh khawh nakhnga kan rak i zuam. Kum 27 chung dohthlennak tuah a si cang i ram pasalttha le nusalttha 80 leng nih an nunnak an pek cang. Nihin zong ah kan pupa hna nih ngeihchiah le nunnak thap in kan ram an rak kilven bantukin Chin miphun kan zapi te nih kan ram kilven ding ah ttuanvo kan ngei hna. Tikhing Cakuat timi Cauk chungin, Pu Zing Cung ttialmi ka van copy mi a si. Kan van peh tthan te lai.\nChinland Caah Zeidah Kan Herh? A Pehpar: 3. Kan Miphun kan hmunh khawh nakhnga kan miphun nih nawl kan ngeih khawhnak ram pakhat kan herh: Kawl miphunpi ruahnak a ngeimi hna nih policy an i ngeih zungzalmi cu tlangcung miphun hna hi Kawl ah canter dih ding ti hi a si. “Amyo-bata-tatana” timi “Kawl miphun, Kawl holh le Buddhist biaknak” kan ram ah luhter ding hi an i tinhmi a si. Union Of Burma kan rak dirhtti lio ah dirhmun khahnak (equal status), temco khahnak (equal rights) ngeihtti ding tiah Panglong ah hnatlaknak kan rak ngei ko nain Kawl nih “Bama Pyima” tiah ram nawlngeihnak an i laak dih i tlangcung miphun hna cu nawlngeihnak tlawmte lawng rak pek a si. Hi ramuknak phunghram tthalo hi remh an rak itim ko nain an remh khawh hlan ah ralkap nih nawlngeihnak (aana) an laak kha a si.\n1974 kum ramuknak phunghram cu socialist phungin miphun phunkhat lawng a ummi ram i an hman tawnmi phung a si caah kan ram he aa tlak lomi phunghram a si. 2008 Phunghram cu ralkap nih civil uniform i hruk in mipi an kan uknak phunghram a si. Nihinni tiang kan ram le kan miphun he aa tlakmi phunghram Burma ram ah a chuak kho rih lo. Hi kum 67 chung ah hin kan “ca” le kan “holh” le kan “nungphung” zeimawzat a tlau. Kan ram milu zeimawzat nih kan chuahtak. Kan “ram” tampi a rawk. Cucu uktu hna nih an duhmi a si.\nLuatnak kan hmuh hnu an ttialmi phunghram pathum (1947, 1974, 2008 phunghram) tein Phunghram biahmaitthi ah an ttialmi cu “Union Of Burma ram chungah a ummi miphun vialte hi kha hlan lio chan in unau bantuk tein khuasatti le a umtti kan rak si” an ti. Cucu palhnak hrampi cu a si. Ramchung ral a chuahnak a hrampi a si. Ataktak ahcun Union Of Burma cu 1947 Panglong Hnatlaknak (Agreement) ruangah a hung chuakmi, Panglong hnatlaknak ruangah vawleicung ah ram ram khat in a hung um chommi ram a si. Panglong hnatlaknak bantukin kan ram kan dirh i kan miphun nih cu ram ah nawl kan ngeih tikah ramchung ral a dih lai i daihnak le tthanchonnak a ummi ram kan dirh khawh lai. Cu bantuk dirh ding ah Kawl miphun le Ralkap nih an kan khamh peng, an kan donh peng a si ahcun kanmah tein nawl kan ngeih khawhnak ram kan dirh a herh.\nRamleng a chuakmi kan miphun ca ah nawl kan ngeih khawhnak ram pakhat kan herh?1988 kum ralkap nih ram nawlngeihnak ralkap thazaang hmangin an hun laak tthan tikah kan miphun nih ralkap nawlngeihnak le Kawl miphunpi ruahnak tang ah um duh lo ruangah kan miphun ral kan tho. Ral thawhnak hmun ah hremnak, thongthlaknak, tthihphaihnak, minung phung buarnak, hramhram in rianttuanternak, Thahnak le thihnak hna nih a hun zulh. Cu ruangah Chin miphun zong India, Thailand, Malaysia lei in ramthumnak kan phan hna. Ramthumnak a phanmi Chin miphun kan tlawm ti lo. Kan chuak cuahmah rih.\nChung le khar kan i au chin rih hna. Cucaah ram dang a phanmi kan miphun ca ah khuaruah ding a tam. Cu ramdang a phanmi Chinmi nih miphun dang hna ram ah kan holh, kan ca le kan nunphung i nunpichih ding hi a har ngai. Midang nunphung, holh le ca nih a kan chilh cuahmah. Caan pekin kan ca kan holh cawng hmanh usihlaw kokek kan ram le kan phun hawi umnak i cawnmi le i tthanpi mi he cun tahchun awk a ttha ti lo. Kan ram tiah cuanhmi le zohchunh ding kan i ngeih lo ahcun cawn duhnak le thiamnak duhnak a ziam ko lai. tlaihchan ding ram le kan miphun ram dang um kan miphun chikkhat lo ah kan lo ko lai. Cucaah kan ram tiah ti khawhmi kan penmi ram le hmunhma kan ngeih a herh. Cu lawnglawng ah ram dang um kan miphun nih zohchunh ding, tlawn ding le tlaihchan ding kan ngei lai.\nBiadonghnak: Chin miphun a simi paohpaoh nih kan miphun ka dawt, ka ram ka dawt kan ti dih. Kan tonmi Chin miphun paohpaoh nih kan ram ka dawt, kan miphun kan dawt an ka ti dih. A ti lomi ka hmu rih hna lo. an dawt ning tu aa dang cio hna. Hmur le kaa in a dawmi kan tam bantukin bia le hla in a dawmi zong kan um. Tuahsernak, pekchanhnak in a dawmi bel kan tlawm rih. Pathian pekmi ram kilven nakding ah, kan pupa nih an rak kilvenmi ram humhim nakding ah, kan miphun a hmunh khawh nakding ah le nawl kan ngeihnak ram dirh khawh nakding ah kan miphun ningin kan I thawh a herh. Bia le hla, hmur le kaa lawng cun a za ti lo. ram le miphun rianttuan ah kan ti khawhnak hmun le hma cio in “ttuan” thok cang usih. Credit: Pu Zing Cung\nI Ruat Ve Tuah. Hodah Na Khamh Hmasat Lai?


Vailamtah cu teinak a si | Radio Veritas Asia\nVAILAM IN TEINAK PUAI (TRIUMP OF THE CROSS)\nA hlanah sualdantatnak le thihnak sullam a ngeimi Vailamtung cu Bawipa Jesuh Khrih thawngin Vancung kainak hlei bantuk a si cang. St. Paul i (1Kor; 1:23-24) ah, “Sihmanhsehlaw kannih nih cun vailamtahnak cung i thah mi Khrih kong kha kan chim i cu kong cu Judah mi caah cun tluknak a si i Grik mi hna caah cun hruhnak bia a si. Sihmanhsehlaw Pathian nih a kawhmi hna caah cun, Judahmi an si zongah Jentailmi an si zongah, cu bia cu Khrih kha a si i Khrih cu Pathian hmual le pathian fimnak kha a si. (Lk; 9:23) ah “Ahohmanh nih zulh nan ka duh ahcun mah zawnruahnak kha nan ngol lai i nifa tein nan vailam kha an ni put lai i nan ka zulh lai,” tiah Jesuh hrimhrim nih a chim. Vailam teinak puai cu kum 629 ah an hmuh `hanmi, a thiang a sunglawimi thilhlun he pehtlaih nak a ngei.\nJesuh Khrih kha an vui hnuah a Vailamtung kha a zultu pawl nih hmuh hna hlah she tiah horkuang pakhat ah an hlawnh i i lung le vawlei in an chilh. Kum 326 ah Constantine Siangpahrang pa i nu St. Helena nih an thuhmi Vailamtung kha a hmuh i a thiangmi Biakinn pakhat chungah a chah. 614 kum Parsia miphun hna nih Palestine kha an tuk an lak i cu man ngeimi thilhlun hna kha an ram ah an phorh. 629 kum ah Constantinopal uktu Siangpahrang Helacletus nih Persian pawl kha a tei `han hna caah a thiangmi Vailamtung kha Jerusalem khua ah a rak phorh `han.\nAmah cu Vailamtung kha mah nih put a duh ko nain khualuh lai (Hauka) ahcun Vailamtung cu hmailei a kal kho ti lo. A pawng i a ummi Patrizakari nih a sunpar mi na thilthuam le Vailamtung (Jesuh Khrih) i a tordor nak cu aa tlak lo tiah ruahnak a pek. Cu tikah mah pa nih ruahnak a pek bangin a Siangpahrang thuam kha aa phoih i Laa in tahmi thilthuam kha aa hruk tik lawngah Vailamtung cu hmasa a umnak thing ah an chiah`han khawh.


I Ralrin Tak Hau Hih,My Odredoo Myanmar App A Him Ti Lo Tiah Lo Tiah Phuan A Si Cang – The Chinlung Post\nSeptember 24, 2020 admin Kawlram, Uncategorized 0\nMy Ooredoo Myanmar App A Him Lo Tiah An Phuan,Qatar ram hrambunh telecommunication company a simi Ooredoo nih Myanmar ah an tuahmi My Ooredoo Myanmar App cu security lei kam ah a him lo tiah MISA\n(Myanmar Information Security Association) nih a phuan..\nMy Ooredoo Myanmar App hi a hmang tu hna i an pumpak konglam (information) kha a hleihluat tuk in a hal hna leng ah, a hmangtu hna i an information pawl kha Server ah an kuat tikah, Password zong hmang loin an kuat ti a si. A herh lo ah, App a hmang tu hna an phone chungah Features/service pawl luhnak ding ah a hal hna leng ah, phaisa peknak zong ah an phaisa a him lo tiah MISA nih a phuan mi a si.\nTih a nung ngaimi pakhat cu hi App nih hin, Cozah nih a chuahmi Information halnak nakin a tam deuh i, a cheukhat data pawl cu an Company ca ah an hman leng ah Telecommunication Company sin ah an zuar tiah theih a si.MISA timi hi Czech ram ah hrambunh mi Civil Sphere Lab program in an hlathlainak pakhat a si. An nih hi Journalist, Nuhrin covo huppheng tu hna, activist pawl le mipi ca ah Digital fimthiam nak lei in harnak an tong sual lai tiah a ngiathlai tu phu an si.\nMyanmar ahhin Cyber Law a um rih lo ruangah hibantuk hi sukremh dingah a har ngai tiah MISA Director U Linn Ye Htun nih a chim. Vuanci zung zong nih hlathlainak a tuah lo tiah theih a si. Atulio Myanmar ramkomh chungah Ooredoo hmangtu 14.8 million milu an si.\nRamchung ah MPT, Ooredoo, Telenor le MyTel timi hna hi Telecommunication Company pawl an si hna i, Mobile a hmangtu nuai 91 an si tiah Vuanci zung nih a thanh. A tulio Myanmar ramkomh chungah nuai 50 hrawng lawng milu an si nain, minung pakhat nih SIM card pahnih in pathum tiang a hmang mi an um tiah theih a si.Source: Irrawady. Crd Chin Procasting network/Note, mipi hna nih theih herh tiah ka ruah caah ka tar chin mi si.\nVideo Aungla N Sang Cu Netherland Pa Nih A Hngawng In Ka Reh Lai I Cu Ti Cun Ka Tei , Aungla N Sang Nih A leh Mi Hi Rak Zoh ve


Mindat khuachung i inn kip ah SAC ralkap an lut i, pa paohpaoh tlaih ding in an kawl hna. – The Chinlung Post\nZinglei sml. 9:30 hrawng in Mindat mipi le SAC ralkap pawl caan saupi an i kah hnu ah Mindat khuachung ah SAC ralkap pawl an lut cang, tiah thawng kan theih.Mindat khualuh lai ah a ummi khua pakhat i inn pawl zong SAC ralkap nih an khanghpiak hna i khuami a zaammi an um len.\nMindat khuachung i inn kip ah SAC ralkap an lut i, pa paohpaoh tlaih ding in an kawl hna. “Nihin zinglei kahdohnak ah CDF-Mindat nih lampi in SAC Ralkap pawl an kham hna nain SAC lei nih Grenade Launcher le RPG tiang hmang in an kah hna caah Lai meithal lawng aa tlaihmi CDF-Mindat pawl cu hnu ah an i thawn thluahmah i Mindat khua tiang SAC ralkap an luh khawh hi a si,” tiah khuami pakhat nih a chim.\nNihin zinglei kahdohnak ah kap hnih a thimi le hliam a pumi an um le um lo theih a si rih lo. Crd,The Chin Journal\nApril 27, HakhaHmanthlak: Kan hnu thla Mindat khuachung hmanthlak.SAC Ralkap a Do Cuahmahtu Mindat Mipi Chawva in Bawm hna Usih\nMyanmar SAC ralkap thazaang tampi nih nihin zinglei ah Mindat an kal hnawh i Mindat peng chung khuate inn cheukhat zong khanghpiak an tong. Tlaihkhih a tongmi zong an um len. Mindat khua luh lai ah SAC ralkap tampi an phan i, khuami pawl ramlak lei ah an zaam len cang. Ramchung le ramleng ah a ummi Chinmi zapi nih Mindat khua hi kan chawva in zuan hnawh cio hna usih.\nMindat Khua Lak ding in Myanmar SAC Ralkap nih Thazaang Tampi in an Rak DohMindat khua lak ding in Myanmar SAC ralkap nih nihin zinglei ah Kalay, Gangaw le Pakukku lei in ralkap thazaang tampi an chap, tiah thawng kan theih. Mindat he meng 12 a hlatnak hmun ah a ummi Htinchawng khuate ah mipi le SAC ralkap karlak ah kahdohnak a fak ngaingai.


Min Aung Hlaing Le A Party Hna Nih Cun CRPH An Ttih Tuk Cang Hna.A Ruang Cu? – Chintanbo\nMarch 16, 2021 admin THEIHTLEI 0\nUknak chut tu Min Aung Hlaing ralkap pawl nih Committee Representing Pyidaungsu Hluttaw (CRPH) an ttih tuk cang nak duhsah duhsah tein a hung lang thluahmah, a hmasa bik ah an ttihnak a langh ning cu Kawlram khuapi cheukhat chungah Min Aung Hlaing ralkap pawl kut ah nawl neihnak le biaceihnak tiang a pek hnami Martial Law hi si.\nMartial Law an chuah ruangah hin zei hmanh ttih hlei ding um lo, a luan ciami kum 1988 lio le tu lio kan tonmi hi aa khat hrim hrim lo timi kan fian deuh lo ruangah Martial Law kan ttihnak hi si. A luan ciami kum 1988 lio ah khan cun mipi lei in dirpi tu ho hmanh an rak nei lo, UN nih cun a thinphannak kong a rak chimmi le a ngiatnak kong lawng kha si ko.\nA si nain tu ah cun International nih an cohlanmi president kan nei, cun UN ah siseh vawlei cung ram hruaitu hna sin kip ah Kawlram mipi aiawh in biachim piak tu ding special palai simi doctor Sa Sa kan nei fawn, British ram cozah hmai ah dirpi tu Myanmar Ambassador kan nei rih.\nA si nain cu lio ah USD 2 millions pe in an hlanchommi Ari Ben-Manashe ti dah lo cu uknak la tu Min Aung Hlaing le a ralkap paw hi vawlei pi theih in a dir pi tu dingmi palai an um lo, hi pa hmanh nih hin phaisa duh ruah ah dirpi a timh hnami si i a company umnak le a mah umnak Canada cozah tiang nih hlathlainak tuah in dantat an timh cang.\nCu ruangah mipi lei nih teinak hmuh ding hi a nai cuahmah ko ti hi philh bak hna hlah usih, mah belte tu ah cun lungdongh le lungrawh tuk ruangah uithah le ar thah zong in mipi an kan thah thluahmah rih ko lai. Zan tiang ah sang chungah lut in minung an tlaihmi te hna hi zei dang ruangah si loin CRPH an ttih ruangah si.\nZei tluk an cawlcangh len zongah Kawlram mipi aiawh in a kan dir piak tu palai simi doctor Sa Sa bantuk in tlangcung hriamtlai phu hna he siseh, international media hna he zong biaruahnak zei hmanh an nei kho lo, Min Aung Hlaing le ralkap hna nih an ti khawhmi cu Myanmar ram chungah duh poah in mi tlaih le thah lawng hi si, mah zong hi vawlei pi nih zoh sawh a tim ti hrim hrim lo.\nMipi nih kan i fian bak dingmi cu kan theih fian lomi thil ah duh tawk in bia chim lo ding, Min Aung Hlaing le a ralkap pawl nih an mah cohlang ding le CRPH zumh lo ding in policy an thlahmi hi zumh bak lo ding, teinak kan hmuh khawhnak ding caah zei bantuk lunghrinhnak hmanh nei lo tein CRPH hi zumhnak he karhlaang ko hna usih.


EXODUS 32 HCL - Moses cu tlang cungah khan saupi a um i - Bible Search\n1Moses cu tlang cungah khan saupi a um i a rung òum ti lo tikah khan, Israel mi nih cun Aaron kha an pumhhnawh i, “Izipt ram in a kan chuahpitu Moses kha zei a can kan hngal ti lo, cucaah cun a kan hruaitu dingah pathian kan serpiak tuah,” an ti. 2Annih cu Aaron nih khan, “Nan nupile le nan fapale hna le nan fanule hna nih an i tonhmi sui tumbul kha va phoih hna u law rak pu hna u,” a ti hna. 3Cucaah mi nih khan an dihlak in an sui tumbul cu an i phoih i Aaron sinah khan an rak put. 4Tumbul cu a lak hna i a tit hna i a thlet i cawfa pakhat ah a ser. “Maw Israel mi hna hihi nan pathian cu a si, Izipt ram in an chuahtertu hna nan pathian cu a si,” a ti. 5Cun Aaron cu a thin a phang i sui cawfa hmaiah cun biakòheng pakhat a ser i mi zapi cu, “Thaizing ah Bawipa upatnak caah puai a um lai,” tiah a thanh hna. 6A thaizing zingkate ah cun khangh thawinak sa kha an thawi hna i hawikomhnak thawinak caah saòil kha an rak put hna. Mi zapi cu ei awk le din awkah an òhu i i nuam ngaiin an um.\n7Bawipa nih Moses kha a thawh i, “Khulrang in vung òum tuah, zeicahtiah Izipt ram in na chuahpimi na mi hna nih khan an cungah ningzahnak an i tlunter cang. 8Nan zulh lai tiah ka timi hna lam cu khulrang in an kaltak i sui cawfa kha an i ser i cucu an biak i raithawinak kha an pek. Annih nih, ‘Israel, Izipt ram in a chuahtertu na pathian cu hihi a si,’ an ti,” tiah a ti. 9Bawipa nih Moses cu a thawh i, “Hi mi cu ka hngalhmi hna an si, milungòhawng an si. 10Atu cu na ka onh ahcun, ka thinhunnak a alh in a alhmi in ka hrawh dih hna lai. Cun nangmah le na tefa cu miphun ngan ah kan ser hna lai,” a ti.\n11Sihmanhsehlaw Moses nih Bawipa a Pathian cu a nawl i, “Maw Bawipa, zeicahdah Izipt ram in na òhawnnak le na lianhngannak he na chuahpimi na mi hna cu na thinhunnak in na khangh hna lai? 12Zeicahdah Izipt mi nih khan, ‘A chuahpi hna kha tinhmi òhalo ngei in pei a si hrim kha, tlang cung i va thah hna awk le an dihlak in hloh cikcek duh ah pei a chuahpi ko hna cu,’ ti khawhnak an ngeih lai? A alh in a alhmi na thinhunnak cu i sum ko law na lung cu thleng law hi rawhnak cu na mi hna cungah cun tlunter sawh hlah. 13Na sal Abraham le Isak le Israel kha philh hna hlah law, an sinah na min chalh in chiatser in bia naa kam i, ‘Van i a ummi arfi zat khin tefa kan pek hna lai. Kan kamhmi hna ram hi a dihlak in nan tefa kha ka pek hna lai i anmah ta zungzal in a si lai,’ na timi zong kha philh sawh hlah,” a ti. 14Cucaah Bawipa cu a lung aa thleng i ka tlunter lai a timi thil òhalo kha Israel mi cungah cun a tlunter òhan lo.\n15Moses cu aa mer i tlang cung cun a vung òum, a kut in biakamnak lungtlap pahnih kha aa put hna i cu lungtlap cu a kap hnih in an i òial. 16Pathian sermi an si i an cung i aa òialmi cu Pathian òialmi an si.\n17Joshua nih mi an au len thawng kha a theih i Moses cu, “Riahhmun ah raldohnak thawng ka theih,” tiah a chimh. 18Moses nih, “Cu thawng cu teinak hlasak thawng zong a si lo i sungh ruang i ngaihchia in òahnak thawng zong a si lo; ka theihmi hi hlasak thawng a si,” tiah a ti.\n19Moses cu riahhmun pawng kha a phak i cawfa le minung a lam len komi a hmuh hna tikah a thin a hung ngaingai. Aa putmi lungtlap kha a hlonh hna i tlang hram ah khan a den hna. 20An sermi cawfa kha a lak i mei ah a rawh i dip tein a rial i a dip cu ti cungah khan a hlonh i Israel mi cu kha ti kha a dinter hna. 21Aaron cu a thawh i, “Hi mi hna hi na cung i zei an tuah ruangah dah hi bantuk sualnak òihnung hi na tuahter hna?” a ti. 22Aaron nih cun, “Ka cungah na thinhung hlah, bawipa; hi mi hna cu sualnak kan tuah lai an ti cang ahcun zeitluk in dah an lung a òhawn cu na hngalh. 23An ka thawh i, ‘Izipt ram in a kan chuahpitu Moses kha zeitin a um kan hngalh ti lo caah, a kan hruaitu dingah pathian pakhat in kan serpiak,’ an ka ti. 24Kei nih ka thawh hna i, ‘Ahodah sui a ngei?’ ka ti hna i sui hlawn a ngeimi nih khan an hlawn cu an i phuah i an ka pek i kei nih mei chungah ka paih hna i hi cawfa hi a hung chuak ko,” tiah a leh.\n25An pawngkam ah ral òihnung an um ko nain, Aaron nih khan siasal biaknak leiah a thlahdorh hna caah Israel mi cu an duhduh in an um cio ko ti kha Moses nih a hmuh. 26Cucaah Moses cu riahhmun kutka ah khan a dir i, “Ahodah Bawipa lei òang nan si? Bawipa lei i a òangmi cu hika ah hin ra u,” tiah a au. Levi mi vialte kha a sinah cun an i pum i 27annih cu a thawh hna i, “Bawipa Israel Pathian nih, ‘Annih nih an vainam kha i lak hna seh law hi kutka hin khi kutka tiang riahhmun chungah hin i chawk hna seh, cun an unau si hna seh, an hawikom si hna seh an innpa si hna seh, that hna seh,’ a ti,” tiah a ti. 28Moses nih a fial hna bang khan Levi mi nih cun an tuah i cu ni ah cun mi thong thum tluk an thah hna. 29Moses nih Levi mi cu a thawh hna i, “Nihin ah hin Bawipa tlangbawi rian òuan awkah nan i thleidang cang; cu nan i thleidannak cu nan fale hna le nan unau hna nan thah hna thawng hin a si; cucaah nannih cu Bawipa nih nihin ah a thluachuahnak an pek hna,” a ti.\n30A thaizing ah Moses nih mizapi cu a thawh hna i, “Òih a nung ngaingaimi sualnak nan tuah cang. Asinain Bawipa sinah tlang cungah ka hung kal lai i nan sual ngaihthiamnak ding kha ka hung hal lai, nan sualnak ngaihthiamnak cu a hmuh zong maw ka hei hmuh khawh phum,” a ti. 31Moses cu Bawipa sinah khan a hung kal òhan i, “Hi mi hna nih hin a òhalo hringhranmi sualnak an tuah ko cang! An caah sui pathian an i ser. 32Asinain an sualnak cu ngaithiam ko sawh hna. Cun na ngaihthiam khawh hna lo a si le nangmah nih na òialmi cauk chung khan keimah ka min tu kha hlo ko,” a ti. 33Bawipa nih Moses cu a thawh i, “Ka cauk chungin a min ka hloh ding cu ka cung i a sualmi kha a si ko lai. 34Atu cu va kal law kan chimhmi hmun leiah khan mi cu va kalpi ko hna. Ka vancungmi nih lam an hruai hna lai kha va philh hlah, asinain an cung i rian òuan awkah ka rat tikah cun, an sual ruangah dan ka tat hna lai,” a ti. 35Aaron kha cawfa ser an hnek caah Bawipa nih mi zapi cungah cun rai a tlunter.


Pu No Than Kap Hi Cna Nih Sual An Phawtmi Cu A Hman Tiah Ti Ko U Sihlaw A Sual Ruangah An Dawi I Meithal In An Kap I A Thi Lo – Chin World News Evening\nSeptember 21, 2019 September 21, 2019 Salai Van Theihtlei\nPu No Than Kap chiatnak kan tial a tam ngai cang i ka hmuh ning ka vun langhter tuah lai. Ka holh bal lem lo nain. A cung lei kawng he pehtlaihin pu No Than Kap kawng hi that lo tein nan kan tialpiak cang i a thangchiatnak deuh hi nan tial mi ka hmuh ton. Cuah cun kum saupi a luan cia mi a palhnak kawng biatak tein kan cuaih lengmang tikah ka lung tha lo ngai. Tial ka tim bal lo nain tial ve phot tuah ning law.\n1. Pu No Than Kap hi CNA nih sual an phawtmi cu a hman tiah ti ko u sihlaw. A sual ruangah an dawi i meithal in an kap i a thi lo. A zam kho i kawlram ah a tlung a tlun hnu ah Bible sianginn ah saya a tuan ti thawng kan theih. a dik le dik lo ka hngal lo. Cu hnu ah kawlram uknak a vun i thleng i democracy phungin a vun i mersam tikah Sakyein in MP a cuh i a tling ti thawng kan theih. CNF a tuan lio ah bawizik a simi nih kawlram ralkap tangah thimnak a cuh i a tling tikah, kawl cozah USDP le ralkap lei in ttang loin i ralkah in MP aa cuh i a tlin caah miphun a dawtnak a langbak tiah ka ruat.\n2. Kawl ralkap cozah cu ramchungin duhtawk in a bia he a caa he a doh ngam rih. kan miphun nih Upat awk a tlak tiah ka ruat.\nZei catiah CNF/A hruaitu bawizik a si mi mifim pakhat hi kawl cozah nih Chin miphun hrawknak dingah zeitlukin dah an lem lai ti cu ruahdawm khawh ngai pah a si ko. CNFA hrawk ding zawngin i timsehlaw a nehnang thingah cun kawlralkap i kalpiin a va phomh khawh i harnak a pek khawh tuk ko hna lai tiah ka zumh. sihmanhseh bia an halpaoh ah CNA nih caauk an chuahmi chungin a hman le hman lo ti a chim dah ti lo cun Cutluk ngaingaiin hma putter cangmi a si mi nih hin CNA hi a doh bal thengtuk hna lo.\n3.Bia an hal tikah Zing Cung he riantuanti sisehlaw nan tuanti kho lai maw tiah an hal tikah. a leh mi hna cu (Ka ral pa kawl ralkap he hmanh pei daihnak tuah kan duh cu, ka unau he cun maw tuan ti khawh lo cun ka um lai? tiah a leh hna.\n4. Pu Zing Cung zawngnih bia kan hal tikah “Pu NTK hi CNFA dun le dan chungah ka um than ko lai a ti si ah cun NTK he rian tuanti khawh lonak a um lo tiah a kan leh. An thinhun lio ah cun u nau zeitin paoh in an i ti ko laic\nAn mah pahnih hmanh i kawmh nakding le riantuan ti dingin an i pawm ve ve kolio ah, zei hngal lo pawl keimah nih an lakah ttangrual khawh lo dingin bia thlak kanh leng mang tu kan si hi a pawi bak mi cu a si. Hi party i fawnnakding he pehtlaih zawngin khuakhannak ngeih lio ah Pu Zing Cung zawng nih telpi ve hna hngadikmaw? a hngalmi nih kan fianter chih te u law. Credit: December Vandawtlian Hc\nThantlang Sizung Na Kal Ahcun Hihi Rak I Ken Hrimhrim Hlah!


Khuaruah Har News - Page 593 of 602 - Khuahruah har thawngpang relnak!\nLaimi nih uanthlar a phumi Surbung Tlang Airport Cu 75% Lim Asi Cang\nPathian nih akan pekmi chin ram/ lairam dawhte hi hlan lio kum zeimaw zah lio ah khuate tampi ahcun mawtaw chimlo mawtaw saikal hmuh awk hmanh khi kan rak ngei kho bal lo caah mawtaw le saikal muihmulo in minung tampi nih mual ankan liam tak. Hmanh sehlaw zumtu kan\nIran Cozah Nih US President Luman Ah $80million An Thap\nTu lio kan vawleipi a hnin dihtu le thinphang thlalau in akan tuahtu thawngpang cu Iran le American buainak thawngpang hi a si. A thlihran ning zoh lengmang tik ah Iran le US karlak ah fak taktak in ral atho kho dirhmun an phan cang. President Trump nawlpeknak hmang in\nNaing Dar Hlaing nihcun tukum 2020 kumthar chungah cun khuaruah har thil lawngte hna nih an rak dawn hi asi. zeiruangah tiah cun tukum ah hin Naing Dar Hlaing nihcun Thiri Thudama Thinki buaih arak lak pinah tu zongah Daw Aung San Su Kyi sinin ruahlopi in laksawng phunkhat cu\nYangon ramthen chungah 2019 kum ah lainawn nak 178 achuak tikah hin kumthum chung Yangon region chungah lainawn nak pehzulhtein akarh chin thluahmah tiah theih asi. 2017,2018,2019 kumthum pehzulhin lainawn nak case an rak tuahmi zohthan tikah asangchin lengmang tiah Yangon region palik zung nihcun an rak thanh kha asi.\nHartak tak tak in arak buaipimi Show puai ah alak bakin ticket haltu hna ruangah alungretheih nak kong aphuantu Mi Mi Khay\nAmah le chan lioah cun mitampi hna thapeknak tangah hlawhtlinnak sangpi tiang arak cokhotu le awtung tlang nemtein asakmi hla hna hmang in mitampi arak hnem theu tawntu Mi Mi Khay nih cun amah pumpak baknih midang bawmhnak telloin amah pumpak hlasaknak puai tuah atimh tiah theih asi. Mah Puaicu\nSmile cu kan theihcio bantukin mirhsiam mamtein arak umcang ah cun mitampi hna amah leiah ahip dih hlah maw ti ding tiangin arak sive. Kha hlan deuh ah khan cun hla MV ah le fakthanhnak hna ah hmun hma tampi arak la khotu mipakhat zong asi. Smile nih phehthuh lotein\nA liamcia kum hna lioah khan cun kawlram chung muidawh bik pakhat sinak in minthang tukmi May Than Nu nihcun phaisa ting 1200 hlennak he pehtlaiin kum khat chung thong thlak le rian hrang tuan dingah biachah piak arak si tikah thapetu mitampi hna cu lungnuamloin an um cio hna.\nHlasakthiam zong asi pinah lemcawnthiam zong asimi Naing Su Yadi Soe cu Anuhpingia leiah talent angei baktu pakhat asi ti zongah kan chim sual ngha lo. Tuhrawng lebang ahcun lemcawn vawlei zongah hlawhtlinnak tampi acotu pakhat ahung si. Mah lio ah hin hlasak lei zongah a hlawhtlinnak hi chim thelh\nLemcawnthiam hlun asimi May Than Nu cu kum hnih chung thong thlak dingah biachah piak arak si. A liamcia January 2 lio ah khan May Than Nu cu phaisa hlengtu tiah sualphawt arak si bantukin Yankin biaceih zung nihcun pohmah 420 hmangin kum khat chung thong thlak dingah biachahnak an\nDawtnak tak tak he chungkhat nuve kan serti ah cun zeitik hmanhah kan then tilai lo, kan kaltak lailo i zungzal in kan zohkhenh lai tiah hmurka hmangin biakamnak tuahcio asiko. Sinain mah kamhmi bia ningin kal dih hna sehlaw cu vawlei cungah athenmi nuva an um hna nghalo. Thitumhlio\n«Previous Posts 1 … 591 592 593 594 595 … 602 Next Posts»


Vawleicung ram 5 mithiam pawl nih China a sualning an phuanpiak; China nih coronavirus a thup ning cu\nVawleicung ngai hi aw, mah bantuk in mawh China hi a sual i, mah vialte thinak lakah atu tiang a hman mi chim duh loin a rak um ko. China hi vawleicungah economy lei si seh, ralkap lei ah si seh thil a tuah khawh ngai mi a si ve i, a hlan ah cun an sifak tuk caah saram hna hi ei lo an ngei lo an rak ti tawn hna. Tu cu economy lei ah fakpi in kar an hlan caah a ram chungah mipi zong mirum an tam i, ramdang mi,China ram chungah rian ttuan ding in a kal mi zong an tam ngai\nThe Sunday Telegraph nih catlap 15, in China nih Coronavirus ruangah vawlei ramkip a hlen ning le thil a thup ning le mi tampi an thinak kong a ttial. Dossier hi intelligence agencies US, Canada, UK, Australia le New Zealand nih an hmuh chuak mi hmangin China nih vawlei cung ramkip ah mah coronavirus kong a thup ning ang langter\nMah ram panga intelligence pawl nih biakhianak an tuah mi hna cu. 1. China in coronavirus a thawk cang ka in China nih minung le minung i chonh khawh a si ti a phuan duh lo. 2. China nih coronavirus hi minung le minung i chonh khawh a si ti kha an cohlan duh lo. 3. China Whistle blower sibawi pawl hna kha zeihman chim lo ding in an ti hna. 4. China nih Wuhan Laboratory ah virus a um ti fiangternak kha an hrawh dih. 5 Ramdang nih mah zawtnak sii an serhkhawhnak ding caah coronavirus sample cu ramdang in ah a kuat duh lo\nCun January 20 ah PRC authorities pawl nih mah minung le minung i chonh khawh a si ti mi hi an cohlan duh lo. WHO zong nih an cohlan duh lo, December 31 ah Taiwan in expert pawl nih ralrinnak an pek zong ah an ngai duh lo\nJanuary 14 ah WHO nih twitter ah, Priliminary investigation conducted by the Chinese authorities fave found no clear evidence of human to human transmission of the novel coronavirus identified in wuhan, China tiin vawlei cung ramkip rel khawh ding in an website ah an ttial\nPresident Trump nih WHO hi ningzat a nghal lo maw? tin fakpi in asoisel le chap. President Trump nih US senior official sin ah, China dantat ding in lam a kawl ter cang. Sovereing Immunity tiang phih piak a tim cang. Mah Spy Dossier ah pakhat a um tthan mi cu, China nih Search Enginge in, SARS variation, Wuhan Seafod market and Wuhan unknown Pneumenia ti hna u an delet. China nih travel ban a tuah cang nain ramdang nih cun an kalp rih lo aruang cu China nih zeihman a chim lo caah a si.-Source: BLOOMBERG, BUSINESS TANDARD, DW\n“Millions of people leave Wuhan after the outbreak and before Beijing locks down the city on January 23,” the document states. “Throughout February, Beijing presses the US, Italy, India, Australia, Southeast Asian neighbours and others not to protect themselves via travel restrictions, even as the PRC imposes severe restrictions at home\nBe the first to comment on "Vawleicung ram 5 mithiam pawl nih China a sualning an phuanpiak; China nih coronavirus a thup ning cu"


New Delhi : Sizung (15) ah Admit dingin Kan kal i Kan Hlawhchan hnu ah Ka Nu Cu COVID Zawtnak in A Nunnak A Liam – CHINLAND TODAY NEWS\nIndia ram covid -19 zawtnak a karh tuk ning cu vawlei pi zong a khuaruah a har cang i New Delhi khuapi zong india ram covid a karhbik nak hmun ah ai tel ve .Cozah sizung le private sizung vialte mizaw an khat dih cang i zeitluk mizaw zual ca zong ah itkhun a um ti lo i an cohlan ti hna lo . Culawng silo in thenkhat sizung ah cun covid in a zawmi cu an rak cohlan fawn hna lo .\nOberoi timi kum 61 upa nu zong covid in a zaw i a zual tuk cang caah a fale nih an sikhawh chung in sizung an kawl i an hmu kho ti lo . Anmah mipum zongin sizung kip ah an kal i ka nu covid in a zualtuk cang i zangfahnak tein kan rak admit ve ko lai nan sizung ah tiah an nawl hna nain hmunhma a um ti bak lo caah an rak khirh lengmang hna.\nPhone zongin sizung 15 bak an chawnh hna zong ah a lawng tilo caah an rakm khirh fawn hna .Adonghnak ah a nu a zualtuk cang hnu ah sizung pakhat te an hmuh nain cu sizung ah cun an va kalpi i zaankhat hmanh riakmanh tilo in an dawtmi an nu nunnak cu a liam ruangmang .A fanu Vandana Paliwal (Kum 38) nu nih cun “Ka nu thlopbul nak caah sizung 15 bak kan chawnh hna i kan hlawhcham dih.\nA donghnak kan mitheih mi pakhat hmangin sizung pakhat ah kan lut kho nain ka nu caah a rak tlai tuk cang.Kan admit hnu ah zantlai hnu ah sizung lei in phone an rak ka chawnh i na nu a thi tiah an ka chawnh.Ka chim khawh mi cu covid zawtnak ruang ahb india mipi an thi lo thlopbul an silo ruang tu ah an thih mi tu a si ti hi a si .\nKa pa nih hin a kan thihtak cang i tutan ah ka nu nih a kan thihtaak than hi cu kan caah tuar ahar hringhran ko ee ” tiah ngaihchia ngai in anu thihnak kong ah a chim . Atu dirhmun zong ah india rampi cu covid zawtnak karhlei a panh thluahmah rih ko i nikhat ah ting 4 hrawng hi an karh peng tiah theih a si . Credit : Vapual Auaw\nUS Dollar Million Tamtuk Man Pek A rak Si Hi : KIA nih Kawl Ralkap Vanlawng An Kah Thlak Lio Video Rak Zoh ve Lung A Hmui taktak (+Video)


Muihnak le Ceunak | Radio Veritas Asia\nZei ruangah dah muihnak, thinphan thlalaunak a daih khawh lonak hmun ah a um mi khi kan lawh ko hnga? Muihnak chungah um kan duh lo a si ah cun ceunak kan kawl tawn i ceunak chungah kan um tawn. Kan lung chungah muihnak lawng te nih a khuh dih rua kan ti lio zongah Jesuh kan kawl a si ah cun Jesuh ceunak chungah kan um ko lai. Jesuh nih: “Ceunak cu vawlei cung hi a rung phan ko cang, sihmanhsehlaw mi nih thil tthalo kha an tuah caah ceunak nakcun muihnak tu kha an duh deuh” tiah a ti.\nSiloah ceunak kan kawl kan ti zongah hin a pelte lawng kan kawl tawn i muihnak tu ah kir tthan kan hmang tawn. Ceunak kan kawl mi a pelte kha kan nunnak him deuh seh, mi hrokhrol, mitthalo ka ti hna hlah seh, ka thangchiat dih cikcek hna hlah seh ti zong a si kho.\nBiatak lunglawmhnak kan duh i kan kawl a si ah cun a kan pe kho tu tak ding cu a um ko. Amah nih kan nunnak ah dawtnak, ruahchannak, lunglawmhnak le sual ngaihthiamnak a kan pek khawh. Amah cu kan nunnak ah a vel in uk ding le nifatin kan nunnak ah pehtlaih nak tuah a kan duh zungzal tu a si. Amah min cu “JESUH” a si. “Kei cu vawlei ceunak ka si. Keimah a ka zummi paoh cu nunnak ceunak kha an ngei lai i mui lakah an vai lai lo”(Jn 8:12).\nNifatin kan nunnak hna hi “TUAN BIA” an si. Jesuh Khrih he pehtlaihnak tling kan ngeih cang a si ah cun kan nunnak ah Amah nih rian a ttuan ko lai. Kan nunnak ah Jesuh nih rian a ttuan hnu ah cun nifatin kan ttial mi kan “TUAN BIA” hna hi aa dawh bikmi tuan bia an si ko lai.


Pawmgkam kokek khamh khawh ning phun-5 | Radio Veritas Asia\nPawmgkam kokek khamh khawh ning phun-5\nHnawm lakah a luangmi tiva\nPawmgkam kokek khamhnak step-5\nOECD theihter nak in kum 2050 ah cun minung 9 billion tluk kan karh lai tiah an ti. Cu bantukin rawl ei ding zong tam chinchin in kan herh te lai. Bahrum, ungchiti a si lo ah khurchung chuak thil ti bantuk hna hmang in company tampi nih eidin chuahnak caah tamtuk hman an si. Hi bantuk ei-din thilchuak khawh nak caah company tampi nih hmunhma an cawk hna i thingram tampi kha an hau hna, an hrawh hna i ramcar ah an ser, thil chuahnak inn hmunhma ah an ser hna. Vawlei tang mansung thil chuak laak nak caah khur lian pi pi an cawh hna i vawlei an leh dih hna. Hi tin kan tuah peng a si ah cun zeitin dah pawngkam siseh, thingram si hna seh kan khamh khawh hna lai. Hi tuah ser nak nih hin pawngkam tamtuk hrawh an si cang. Cu a si caah a tang lei zulhding phun 5 te tuah le zulh nak in pawngkamhnak rain ttuan ve hna u sih.\n1. Sum ding\nKan eidin nak ah hin ungchiti tamtuk hman mi Khauhsuai, plastic in tuam mi thil fawi tein cawk khawhmi eidin tibantuk hna kha ei tuk lo le hman tuk lo in chemical hman lo mi dum chuak tisik an hnah hna kha tam deuh in ei hna u sih. Cu cu kan vawlei caah si seh, kan ngandam nak ca zongah si seh a tha mi an si.\n2. Diesal le petrol tlawm deuh hman\nUE lei ah an kuat mi ungchitti a cheu cu Diesal ser nak ah an hman ti a si. Cu a si caah ke in kal, Diesal le Petrol hman i sum deuh in ke lamh-cycle i cit nak thawngin thingram hna kan him ter khawh deuh hna bantukin pakhat cio ngandam nak ca zongah a tha mi a si.\n3. Tlawm deuh in sa ei ding\nWWF langhternak nih an chim mi cu zuatmi satil hna ruangah thingram rawhnak hi vawlei cungah kum fatin carbon chuah mi hi 3/4 a si. Zeiruangah kan ti a si ah cun zuatmi satil hna ei-din caah chemical tamtuk hman an si bantukin satil zuatnak caah thingkung hna tamtuk hrawh an si. Cu a si caah 2018 hnu lei IPCC report langhter nak in 90% tluk sa ei i sumnak hi pawngkam khamhkhawhnak lam pakhat a si tiah an ti. Research phu tampi hna nih an langhter ve mi cu sa ei nak kong hmah chim rih lo in zuatnak caah vawlei hman mi 75% tluk a khamh khawh tiah an ti ve.\n4. Hmai lei caan caah khuaruah ding\nPumpak pakhat cio nih caan tlawm te cio kan pek nak thawngin thingram hna le kan vawlei pi zohkhenh nak caah tampi rian a tuan khawh. Thingram khamh naa tinh pah, na tuah pah in nifatin na rian zong na tuan khawh ko. (Ready made) tuahcia thil hna ei tuk lo le i sum nak nih pawngkam caah tthatnak tampi a chuahter khawh. Ngandam nak zong a si.\n5. Fimchimhnak tuah\nThingram rawhral nak konglam he pehtlai in na inn chungkhar ah si seh, na riantuan hawi sinah si seh na chimh, na cawnpiak khawh ko hna. Thingram rawh ruangah le kokek rawh ruangah pehzulh in a ra mi ral- harton nak kong he pehtlai in mi tampi nih an theih khawh cio nak hnga cawnpiak cio hna u sih.


Kawlram Chungah Zu Chumh Sehzung 73 Hrawng A Um, Ti An Hlonh Mi Arim Chiat Caah Mipi Nih Min An Thut – Global Chin Post\nHomeMyanmarKawlram Chungah Zu Chumh Sehzung 73 Hrawng A Um, Ti An Hlonh Mi Arim Chiat Caah Mipi Nih Min An Thut\nKawlram Chungah Zu Chumh Sehzung 73 Hrawng A Um, Ti An Hlonh Mi Arim Chiat Caah Mipi Nih Min An Thut\nJanuary 23, 2018 admin Myanmar 0\nRangoon ram tthen Shwepyita ah um mi zu an chumhnak sehzung pawl in ti ttha lo an chuah ter mi ttha tein zohfel ding ah cuka um mi mino pawl nih an hna tlaknak lehhmat pawl an lak. Cuti an lethmat an lak nak kong cu mincazin laknak ah aa tel mi Ko Myat Min Tu nih a chim.\nZuu an chumhnak hmun in ti ttha lo pawl thianhhlimhnak um loin tiva chung ah an hlonh ruang ah kanduh lonak langhter nak caah mipi nih minthut nak in tuah a si. Zu chuan nak Sehzung an dirhnak hi a sau cang. Ahlan ahcun ram tthen uktu hna nih sehzung an rak dinh ter hna a tu ah a thli tein aa ttuan peng. Mah ruang ah kanmah nih ramtthen cozah nih dantat piak ding ah min kan thut hi a si\nShwepyita myone ah zu chuan nak sehzung pathum a um,mahseh zung in an hlonh mi ti ttha lo pawl cu tiva in sangchung tiang a rak luang. Arim chia tuk mi pawl zong hi kan intuar nak kum(10) chung hrawng a si cang.\nCuruang ah sehzung pawng ah um mi Sangkhatnak,sanghranak,sang ruknak patramia dawr pawng hrawng hrang ummi pawlzong nizan ah mino pawl nih mincazin an lak ve hna.\nZu chumhnak seh zung pawl duhlonak langh ter nak kong minthut cu minung 500 phaktiang in min kan lak lai i kan lak mi min cazin cu ramtthen acozah sin ah kan pek lai.\nKawlram chung ahhin zuchumhnak sehzung 73 a um i sehzung tamdeuh nih ti ttha lo mi tthate in an hlonh lo, an hlonh ning cang zong a hman lo tiah, Rangoon ram tthen hluatdaw kuzale U kyaw Kyaw Thun nih a luan cia kum March thla ahkhan a rak chim cang.\nTi ttha ti lo mi an chuahternak sehzung pawl cu ttha tein chuahter,luanter ding ah ralrin ding timi bia cu 2016 kum November thla ah khan Rangoon ramtthen hluatdaw nih a cohlan i a feh ter cang mi a si.


Trump Caah Thawngpang Thar: Biden Caah Thawng Chia Taktak!!\nPosted By: chin11news November 18, 2020\nTrump Caah Thawngpang Tha, Joe Biden Caah Thawngchia :- Georgia ah lih in vote an tuahmi Trump vote cu memory card chungah athong tenglo kan hmuh cang tiah lawmhnak bia an chim cang. Cun state dang zong , Fox new nih Trump ngeihthiam a hal . Mithi vote ai tello timi kha mithi cia vote aitel ko tehte tha kan hmuh kan ngaithiam an ti.\nRepublican Party ka hawi le teinak cu ara lio kan hmaika ah caan nih a vun ratpi lio kan ti hna kho. Hngak ko rih usih nuamte in. Democratic caah cun thawngchia taktak a si cang. Vuithum in kan kut benktuah hna usih.\nGeorgia cu dawh ngai in court ah a chuak ko cang lai. Phunghrampi tangah a hohmanh an luat lai lo. Catialtu: Joseph Thawng Z Ting\nRechep dingmi: 1. Pu Hrang Nawl cu bia hman, bia dik a tanh. thuhpheh mang lomi, mi duapdap lo a si. A si lomi a si lo tiah mi mithmai zoh loin a ti ngammipa a si. a mah zong ka palh tiah a ruahmi cu ka “ka palh” tiah fiang tein a cohlang le a chim ngammi a si. mi mithmai zoh in biakhiahnak a tuah bal lo. Hihi midang nih kan tluk khawh lonak tiah ka ruahmi pakhat a si.\n2. Pu Hrang Nawl cu a mah le amah zumhnak, boachannak(self confindence) a ngei taktak mi pa si. Mi tampi cu kan theihhngalh a tlawm tuk caah maw a si, zeiruang bik dek a si hnga mah le mah zumhnak ngeimi kan tlawm. Pu Hrang Nawl cu thate in a ruah hnu ah a chim , a chim mi cungah fekte in a dir. zawndamh in bia chim mi le a khiahmi a si bal lo. a mah le amah fekte in zumhnak, bochannak a ngei taktak mi a si. hihi pu Hrang Nawl midang nih kan tluk lonak tiin ka ruahmi pahnih nak a si.\n3. Pu Hrang Nawl cu pa raltha, harnak a ing kho taktakmi, zumh awktlak hawikom tha a si. kawl cozah doh dingin tapung a si ruangah paraltha ka ti duhnak a si theng lo. Amah nih a dik, a hman a timi cungah cun aho pasal hmamh a kian lomi, paraltha a si. mi za pi nih kan hmuh bantuk in , a no deuh lio ah cun bawngbi tlepte in hnur lomi cu aa hruk duh lo. sihmanhsehlaw, Pu Hrang Nawl cu thilpuan rep lo, umnak innrep hmanh a ngei lo nain cu harnak nih cu a pelt hmanh a dawn lo. Harnak le sifahnak tiang zong a ing kho taktak mipa a si. Hi kong hi zapi theihhngalh a si ko. Mi dang caah zawnruahnak a ngei i, midang caah harnak in a zuam mipa a si. (Chim ding dang ka ngei len rih nain pathum in na ti caah)


Meghan Markle hi mi lihchim hmang a sinak tuchun news ah fiangte in tlaih khawh a si. – The Cherry Par\nMeghan Markle hi mi lihchim hmang a sinak tuchun news ah fiangte in tlaih khawh a si.\nMeghan Markle le England sianpahrang techung buaibainak ah Siangpahrang techung nih an neek deuh rua tiah ka rak ruah ve. asinain tam deuh ka rel i ka theih deuhdeuh tik ah Meghan Markle hi mi lihchim hmang a sinak tuchun news ah fiangte in tlaih khawh a si.\nEngland Siangpahrang chungkhar sin ka phak hnu ah ka passport an ka laak piak tiah Oprah Winfrey interview ah a chim nain Harry he an umtti hnu ah ram 13 ah honeymoon an rak kal ko. An phaknak ram kip ah a passport a piah ko hna ti a si.\n“Siangoahrang chungkhar hna nih minak ka si caah an ka thleidan, ka fapa cuar le vun ruangah an buai tiah a chimmi zong hi ka zum kho ti lo. Pier Morgan le bang nih cun mi lihchim a si a ti, Amah a pa lila hmanh nih a dirkamh duh lo. Minthan duh ah Harry a vaat i siabgpahrang chungkhar a buai hnawh hna. Nupi tha lo i thit sual ahcun chungkhar vialte buai dih si ko.\nRelchap ding thawngpang tha, President Biden Nih Stimulus Check Minthut Cang. Coronavirus ruangah harnak a tongmi bawmhnak caah Senate le House nih an pass cangmi Coronavirus relief Bill 1.9 trillions cu President Biden nih tu zanlei suimilam 1:30PM ah min a thut i, law ah a fehter cang. Thaizing Friday ah minthut ding in timh a si nain a hlankan in tu zanlei ah min a thut caah rianrang deuh in bawmhnak mipi sin ah a phan lai tinak a si.\nKum 2019 le 2020 caah tax file a tuah cangmi hna le direct deposit in bank account ah a thunmi hna nih tuan bik ah ngah si lai. Hmai zarh chungah nan bank account chungah a lut lai tiah zumh a si. Tax file tuah lio ah direct deposit in a tuah lomi pawl cu hnu deuh ah check asilole debit card in a phan te lai. Nan ngahmi chung in a tlawm bik $200 tal cu Kawlram thlennak CDM caah bawmh khawh i zuam cio usih. Credit: Salai Lairamthang\n← President Biden Nih Stimulus Check Minthut Cang\nCNF/A hi nan kan uhtanh ko, nan mawh lo, amah belte hriamtlai dang he tahchunh awk kan tha deuh lo: Pu Htet Ni →


US ralkap (Navy) nih rilicung tilawng pakhat cung i ningcanglo in phawrhmi hriam meithal tampi an tlaih. – Hakha Cherry\nUS ralkap (Navy) nih rilicung tilawng pakhat cung i ningcanglo in phawrhmi hriam meithal tampi an tlaih. Tuluk le Russia sermi lawngte. A za tein zun 3000 deng asi. US nih a hmang duh hlei lai lo. Kawlram hriamtlai pawl caah hal ding an si .\nAn tlaihmi hriam hna cu AK47 zu 1,500 bak, Bom kahnak RPG launcher zun 200, le 21 .50 caliber machine guns hna an si tiah US Navy website ah an tial. Arabian rili cung ah tihin hriamnam US cozah nin a tlaihmi hi a vui 3nak asi cang.\nTilawng mawngtu hna an hal tik ah, kan thei lo, lawngcung kan rak kai i, tihin an rak um kan hmuh. A kong lam kan thei lo tiah an i pheh rih.Credit-Salai Biak\nHakha GTI Caankarlak Uknak lei Rianttuantu Council Thar an Dirh.Ralkap uknak doh caan chung Hakha GTI sianginn uknak lei kong a tawlreltu ding Council thar cu May 9 ah an dirh, tiah thawng kan theih.Hakha GTI uknak lei Council thar nih aa tinhmi cu:\n(1) Federal Democracy fimcawnnak system ser ding.(2) University le College hna nih mahte tawlrelnak nawl ngeih ding.(3) University le College hna nih mahte uknak/i hruainak nawl ngeih ding timi hna hi an si.\nCaankarlak Hakha GTI uknak lei Council chungtel ah Students Union palai hna, cachimtu sayate palai hna, cozah zung lei palai hna le GTI siangngakchia hlun palai hna an i tel, tiah cathanh ah an langhter.\nThe Chin Journal May 10, Hakha


Breaking News : “Cozah nih a kan on ko ahcun December 9,10 khi – Onlinenungak\nBreaking News : “Cozah nih a kan on ko ahcun December 9,10 khi\n“Cozah nih a kan on ko ahcun December 9,10 khi latsi nu women Agency menber a si mi Hakha thar nubu nih nu dirkamhnak lam kan zawh lai” tiah tuanvo ngeitu pakhat nih CBN ah a chim.\nNu hna namnehnak a um lo nak ding le nu pawl tlaihhrem hi cozah zulhphung siloin lai phung in siapi liam ter in ngaihthiam tibantuk pawl a um nak hnga lo lam zawh kan i tim tiah a chim.\n“Cun Kan mah laitlang zong ah nu pawl namneh le tlaihhremnak tete aum pah i kan Laiphung in siapi liamter in ngaihthiam ti hna hi nu kan man a kan niam ter tu le nu zeirel lonak a langhter caah nu pawl nih duh lo nak lam zawh kan i timh hi a si” tiah Hakha thar nubu i riantuantu pi Fam Vang nih CBN ah a chim. Credit : Chin Broadcasting Network\nCheukhat nih 2008 sipuaizi tlak kha Henry Paulson ( Bush nih secretary of Treasury a thimmi ) santlai she law rak kamh kawh ding a si an ti. Cheukhat nih amah si hlah she law mahnak fak khan kan tla ko an ti ve. San a tlai lo a timi pawl nih great depression lio hmat ah a rak nung ko mi Lehman Brothers kha rak kamh ko she law mah tluk khan kan rak tla hnga lo an ti.\nSan a tlai a timi pawl nih bank ngan pawl an duh zongah duh lo zongah phaisa (25 million cio hrawng ) a rak i cawi ter mi hna kha tuah hlah she law faktuk in a kan den khawh an ti ve.\nPolitic a tha lo nak ram ah Sipuaizi zong a that khawh lo btk in sipuaizi a tha lo nak ram zongah politic a tha ko ve lo an ti btk Secretary of Treasury a tuanmi pawl hi an biapi tuk ve. Caan hman tein rian an tuan khawhnak ding caah party2 he I dawt a hau. Experinces tampi ngeih an hau.\nJanet Yellen hi Democratic party a si I experiences tampi a ngei cangmi a si caah ruahchan nak a um ngai. Anih hi inflation nak in employment lei ah hin a thathawng deuh an ti. Republic nih an uk dingmi Senate bel ah zeitluk in dah a cawlcak khawh te lai hi hi a biapi ngai te lai. Congratulation Janet Yellen.


2018 Titoih Puai Ah A Thimi Le Aa Hliammi Cazin | Faiceu News\nInnpiMyanmar2018 Titoih Puai Ah A Thimi Le Aa Hliammi Cazin\nApril 18, 2018 mark Myanmar 0\nTu kum 2018 zongah kawl titoih puai cu hlunghlai ngaiin tuah cio a si. Kum dang zongah hi titoih puai ruangah a thi mi le aa hliam mi tamtuk tawn . Tu kum chung zongah hin titoih puai ruangah a thi mi le aa hliam mi hna cazin cu a hung chuak cang.\nA thimi hi an dih lak ah 26 an si i hliamhma a puu mi hna hi 137 an si tiah theih a si. Cu cu vawlei pumpuluk huapin cazin lak mi a si tiah theih a si i ni kum nak in let thum in an tlawm deuh cang tiah theih a si.\nA hliam mi le a thi mi hi Kachin le Yangon ah an tam bik i Chin ram le Kayaa ahcun a thi an um lo tiah theih a si. I thahnak in minung 9 an thi i cycle le mawttaw i pah nak in minung 9 an thi i titla mi hi 8 an si tiah theih asi fawn. Cun aa simi le a buai mi hi minung 1380 cu a tu hi palik nih an fim hna i an sining te in biaceih an si lai tiah theih a si.


Ralring Cio Hna Uh Sih Law Mifir Nih An Mawtaw An Fir Ca Ah An Fa Nu Te Nih A Hmuh Hna I A Kal Hnawh Hna I A Mah Tiang In – Chintanbo\nRalring Cio Hna Uh Sih Law Mifir Nih An Mawtaw An Fir Ca Ah An Fa Nu Te Nih A Hmuh Hna I A Kal Hnawh Hna I A Mah Tiang In\nMay 22, 2022 admin WORLD NEWS 0\nMifir pa pakhat nih motor a fir i,a chungah nungak Pakhat ai citmi a um,cu nu zong cu mifir pa nih cun a fir chih lawlaw caah nungaknu a Unu cu bomhnak halin a au len tiah theih a si.A Unu nih cun zaangfahnak tein rak ka bawm hram uh.Nan bomhnak kan herh taktak ko.Kan motor Honda Fit Black,4i- 1215 an kan fir piak.Tuzing 22,5,22 zing nazi 11 hrawng ah kan motor misual nih an kan fir piak.\nA hmun hi Lah Tha 23st le 24 St karlak ah a si i,kei cu electronic thilri caw dingin motor chungin ka chuak.Motor thlalang khar in air con kan on. Asinain innka ka lock lo.Minute 10 hrawng ka rau i a hoti theih lomi pa pakhat cu kan motor lei cu a va panh i driver thutnak ah a thut cu ka hei hmuh.Motor cu thinphang ngai buin a mongh.\nMotor chung i a um mi ka naunu zong cu ai kalpi.Motor hnulei in ka dawi len hna nain ka phan kho tilo.Asinain ka naunu cu Bayintnshng Lampi, Thiri Mingala bazaar thar ah arak tum ter than.Cu hnuah motor cu ai zaam pi than tiah achim.A motor pungsan le siningpawl chim fiannak a rak tuah dih hnuah a hmu mi hna um sual ah cun pehtlaihnak ding caah phone number zong a rak chiah chih.Ph- 095096850 le an umnak address No.109,18st, Latha TSP ah pehtleih hram dingin zaangfah nawlnak zong a rak tuah.\nThawng dang, Tutan i kan rak tialmi hi naite thawngpang a si i USA Mizo News Youtube Channel ngeitu pa le Sailo Thang a nu nih USA innhrang mi pakhat an va zoh nak kong a si. A video zongin kan rak chiahchih i zoh na duh ah cun a tanglei bik ah a video cu a um lai. Hikong hi mi tampi nih a mak an i i an khuaruah a har tuk cio. Zumtu kan si tik ah muithla kong hi cu a zum he zumlo he kan um hna i , a zum duhlo mi caah cun thil khuaruahhar ngai zong a si lemlo kho men nain , hithil hi a taktak a si caah News ah rak langhter mi a si.\nInnhrang mi an va zoh lio i camera man zong a si pah mi USA Mizo News Channel ngeitu pa hi Pu Siamthara ti a si i a nih hi mi puitling ngai a si. Milar le minthang mi tampi zong intrview a tuah lengmang cangtu a si i Pathian zong a tihmi a si tikah tutan i a youtube channel i a chiahmi video hi ka zumlo ti men awk tha zong a si ve lo.\nHi an va zohmi innhrang(muithla umnak inn)hi akonglam an chim ning ah cun a hlan ah sal an rak tlaihmi hna kha an zaam i , cu a zaam mi hna cu Hannah timi nu nih hin a zang an faktuk i a inn ah a rao dor ter hna. A inn tangcem basement ah a chiah hna i vanchiat ah inn a kaang i cu a dor termi vialte hna cu an zapi tein an thi dih ti a rak si. Cuthok cun hi inn hi biatak tein a hrang thai i a hohmanh nih an umnak ngam tilo ti a si. Hi inn hi a konglam hi USA News le media lian pipi zong nih an tial i New York Times tiang nih a tialmi a si.\nTutan i Pu Siamthar le Sailothang nu an va kal zong ah hin khuaruahhar tuk a simi cu , tha tein camera in an record nain an lawi hnu an camera an van zoh tik ah cun slow motion in a rak um dih i an biachim mi vialte zong kha muithla film kan zoh i an aw bantuk khin a um dih. Cun hi inn an va zohlio i an kir lai te ah hin motor chung an luh bak ah an i cit mi motor hmai lei cu a tthep thluahmah i cansaupi chung cuticun a um. Video record mi ah cun slow motion in a um dih nain cu a thep depdep mi tu cu amah ning tein a rang thiamthiam .\nThilmak ngai cu asi ve ko. Sailonu nih a chimning hna ah cun kan pastor te zong ka kalpi cang hna i thil khuaruahhar mi tete hi tamngai kan tong cang hika hmun ah hin a ti. A video kan chiah chih ko caah a konglam fiangte in theih a duhmi caah cun a video in zoh khawh asi. Mizo holh in a si nain na fiang kho kolai tiah zumhnak ka ngei. Atanglei ah a video in tling tein rak zoh ve tiah kan sawm.\nMikong ceih hmang deuh mi nih rel te uh law Midang kong ceih zong hi a rak tthatnak a um ve hawi cang. Midang kong a ceih lo mi hi an har taktak lai dah. A hlei in Nu pawl lebang hi cu, nu pahnih thum an um ahcun mi kong ceih lo ti a um bal theng lai lo dah. Cucaah midang kong va ceih len hi a tthatnak a um i a hlei in pa nakin nu ca ko ah hin a ttha ti a si.\nMikong a ceih a ttha tiah an chim khawhnak hi hlathlainak tthatein an tuah dih hnu ah a si. Hi hlathlainak a tuah mi hi Italy ram Pavia University nih an tuah mi a si, nu lawng minun 22 thluak umtuning zoh in an hmuhchuah mi a si.Hi bantuk in hlathlainak an tuah nak ahhin.. Nu pawl cu mikong an ceih ter hna. Cu ti mikong an ceih ahcun an thluak in OXYTOCIN timi hormones phukhat a rak chuak. Hi hormones hi dawtnak hormones ti zong ah ti mi a si.\nOxytocin hormones hi nu hna fa an ngeih tik ko ah khin a chuak a tam ti a si. Cucaah nu hna nih fa le an dawtnak hna a tam ter ti a si.Duhnung mi thil, a si loah ramsa duhnung le thil dawh deuh hmuh tik zong ah oxytocin hormones hi a chuak. Hi hormones a rak chuah tik ah duhdawtnak a um, zangfah nak zong kan ngei deuh tiah hlathlainak ah an hmuh.\nKhah A Bia Pi Ngai Mi Hmone Peng Hrimhrim Hriam Tlaihna Nih Mipi Sin Ah Ralrin Nak Thawng Thanh Nak An Tuah Mi Cu


Mipi Thimmi Chin MP pawl nih "Caankarlak Chin Cozah" an dirh | The Chin Express\nMipi Thimmi Chin MP pawl nih “Caankarlak Chin Cozah” an dirh\nNovember 8, 2020 thimnak ah Chin mipi nih an thimmi Chin state MP pawl nih Chin Hluttaw Aiawhtu Kawmiṭi (Committee Representing Chin Hluttaw – CRCH) an dirh i;\nHakha Peng Mipi Hruaitu Phu,\nFalam Peng Mipi Hruaitu Phu le\nMatupi Peng Mipi Hruaitu Phu (မြို့နယ်ပြည်သူ့အုပ်ချုပ်ရေးအဖွဲ့) tiin Caankarlak Cozah (Interim Government) an dirh.\n“Rampumpi Hluttaw Aiawhtu Kawmiṭi (Committee Representing Pyidaungsu Hluttaw – CRPH) nih Caankarlak Mipi Hruaitu Phu dirh cio uh tiin cathanh a chuah bangin Chin Hluttaw Aiawhtu Kawmiṭi (CRCH) nih acunglei langhtermi Peng Mipi Hruaitu Phu kan dirh hi si,” tiah cathanh an chuah.\nCRPH nih aa tinhmi cu ‘Caankarlak Cozah (Interim Government) kan dirh lai i mipi he i bawm in cak chinchin in ralkap uknak kan doh lai. Ramdang vialte ralkap sin ṭang loin kanmah sin ṭang dingin kan sawm hna lai i cutin ralkap uknak kan hrawh lai i mipi kut (mipi thimmi cozah sin) ah uknak kan kirter ṭhan lai,” ti hi si — Mah kong cu mah hi hmet law Dr. Sasa nih a chimmi ah tling deuh in rel khawh asi.\nKawlram chung state le region dihlak ah mipi thimmi MP pawl nih “Mipi Hruaitu Phu” tiin Caankarlak Cozah an dirh cio lai. A dirh cangmi state/region le peng zong an tampi cang.\nKhuate lei tiang ah “Khua Mipi Hruaitu Phu” tiin an dirh dih hna lai.\nMindat zongah an dirh cang. Chin state pumpi le Kawlram pumpi ah dirh dih asi lai.\nA cungbik cover hmanthlak: The Hakha Times\nHmasa thawngpangMalaysia cozah nih Pudu sang ah ramdangmi 200 leng a tlaih hna\nHnu thawngpangUNHCR Malaysia Thawngthanh


Thaizing Cu Kan Ram Thimnak A Si Cang Lai – Chin 11 News\nThaizing Cu Kan Ram Thimnak A Si Cang Lai\nPosted By: chin11news November 7, 2020\nTulio cu US thimnak a si caah kan ram thimnak kong zong ruah ve a herh caah tawi tein ka rak langhter lai. Thaizing cu Khrihfami nih kan sunhsakmi Zarhpi Ni (Sunday) ni ah vote thlak a si cang lai. Rampi pakhat thimnak ahcun zei ruangah dah Zarhpi Ni thengtheng ahcun an tuah hnga ti zong a ruat bel lomi kan um kho. Hihi tha tein van ruah ahcun Khrihfa mi namnehnak pakhat a si.\nThaizing Vote thlak naa palh ahcun kum nga (5) hngah than a hau lai. Cucaah vote na thlak hlan ah tha tein ruah ta a herh. Kan Biaknak le kan khua kan ram caah zei party dah a tha lai ti tiangin ruah a herhmi a si.\nKanmah kan ram kan vawlei ah Kawl party hna hmunhma kan pek hna ahcun zei ti khin dah kawl party (Kawl Miphun) nih an kan hmuh lai. Cucaah hodah Chin ram caah a tha lai ti ruah bu tein thaizing cu vote thla cio hna u sih!\nKeimah Pumpak ruahnak ahcun Kan Chin ram ahcun Chin thuam aa thuam mi nih hmunhma laa hram ko seh! Kawl taihphung le lungzi nak cun Chin thuam hi kaa ziak deuh pin ah a tha deuh ka ti.\nPhoto Credit: Kiddy Vanchhawng


Good News- Y Kyaw Moe Tun kongah Thailand zong nih thawngthanhnak a vun tuah ve cang\nadmin August 10, 2021 Leave a Comment on Good News- Y Kyaw Moe Tun kongah Thailand zong nih thawngthanhnak a vun tuah ve cang\nUN myanmar aiawh tu a si mi U Kyaw Moe Tun cu thah a tim tu hna le Thailand ram in hriamnam a zuarh mi hna he pehtlai in hlathlai nak ah a herh ning in kan in baawm hna lai tiah Thailand palek nih an chim.\nAmerica, New York ah U Kyaw Moe Tun thah a timh tu pahnih 2 cu phu FBI nih an tlaih hna. An hriamngam cu Thailan in cawkmi a si an langhter.\nHi kong he pehtlai in Thailand ram i zei ban tuk phu hmanh nih bawmh ding in karhlan nak a um rih lo nain an karhlan sual a si cun bawmh a tlak mi a si tiah chimrel nak nawl ngei palek bawi changtu Kat Sa Nah Phatcianaciahrin nih August 9 thawngfianh nak ah a chim.\nHi kong hi a luancia ni 3 hrawng ah thawngzamh ca chung ah ka hmuh.Thailand nih tan pi ding in zei bantuk phu hmanh nih timtuahnak an ngei rih lo , hlathlai nak zong an tuah rih lo .An tuah asi ahcun bawmh ding in ready kan si.Asinain a kong lam cung ah a hngatchan ko lai.\nU Kyaw Moe Tun cu NLD cozah a kai thawk in America ram New York ah a um mi UN ah Myanmar ram aiawh in rian a tuan mi a si. Ralhrang nih uknak hramhram in an lak hnu UN meeting ah atu uknak cu kut zungthum hler in duh lo nak a langhter caah ralhrang nih amah cu tlaih ding in nawl an chuah.\nU Kyaw Moe Tun thah an timh mi hi America ram chung kong lawng a si i Myanmar ram he a pehtlai lo tiah myanmar ralhrang ramdang lei vuanci nih August 9 ah an thanh. #DVBnews (Cre-TCP)\nRalkap lei a thi mi an tam bak ko. NUG nih thawngthanhnak a tuah mi →\n← China nih US a mualpho ter hoi cang


Free Style Phun In Aa Dawh Khun Vemi Model Moe Myit Thazin – Lai Holh News\nBy ronaldaung on August 24, 2019\nModel Moe Myint Thazin zonghi a muisam dawhnak in le a taksa tthatnak in mipi duhnak le thazaang peknak a hmu tu a si ve. A caancaan ahcun a sexy khunnak hmanthlak pawl hna zong mipi sinah a rak phozaar ve tikah social lei zongah hmunhma a la taktakmi a si ve.\nArt leiah pehtlai tein rian a ttuan ve i hlawhtlinnak zong biatak tein a hmu i, mipi hna zongnih thazaang an pek chin lengmang ve. A fashion design pawl hna zonghi nikhat hnu nikhat in an i dawh chin lengmang tikah a fans pawl hna cu a cuai ter lengmang ve ko hna.\nMay Myint Mo zongnih hin a social facebook hmangin aa dawhnak le a pungsan tthatnak hna hi a rak langhter ve tawn. A tutan zong free tein a umnak hmanthlak dawh pawl hna cu mipi sinah a rak phozaar tthan.\nSource: May Myint Mo


Dr. Pari: Bawipa Pathian Thawngin Zarh (5) Nak Ah Ka Dam (Negative) I Kaa Lawm Tuk Hringhran – Chin 11 News\nDr. Pari: Bawipa Pathian Thawngin Zarh (5) Nak Ah Ka Dam (Negative) I Kaa Lawm Tuk Hringhran\nPosted By: Chin News July 19, 2020\nDr. Pari nih Covid-19 in damnak tlamtling a hmuh cang caah Pathian a thangthat. Damnak tling pe tu Pathian sinah lawmhnak bia chim pi cio hna usih. Atanglei hi Dr. Pari nih a rak tial ning tein a si.\n“Bawipa Pathian thawngin zarh (5) nak ah ka dam (negative) i kaa lawm tuk hringhran. Thlacam a ka bawmtu nan zate cungah kaa lawm fawn. Cun siaherhnak he ka dam lo nak thawng a rak ka haltu vialte cung zongah kai lawm.\nSii inn ka um lio siseh ka chuah hnu siseh derthawm in ka um lio caan ah thazang a ka petu ka pasal cung hrim ah kaa lawm khun. Ka fa le ngakchia an si rih nain an ka theih thiam caah kai lawm. A hlei in mitthli he pehzulh in thlacam a ka bawmtu tampi nan um. Nan min ka langhter lo nain nan ka dawtnak ka philh kho lai lo.\nNan ka dawtnak, nan siaherhnak le zawn nan ka ruahnak vialte ka ruah tikah lawmhnak mitthli a luang. Bawipa Ka Pathian..Nangmah nih na ka dawt lawng siloin dawtu tampi na ka pek caah kai lawm” tiin Dr. Pari nih cun Pathian sinah lunglawmh nak a rak chim hi a si.


Pi Van Bawi Hnem aithing cuai 200 hrawng cu Hakha sipin nih hnawm rialnak seh in a rialpiak dih | THE CHIN EXPRESS\nPi Van Bawi Hnem aithing cuai 200 hrawng cu Hakha sipin nih hnawm rialnak seh in a rialpiak dih\nThangtlang peng, Tlanglo khuami Pi Van Bawi Hnem nih a cinmi aithing cu Hakha ah zuar dingin August 25 zaanlei sml 5pm ah Hakha an phak pi.\nPi Van Bawi Hnem nih a rak phorhmi aithing cu Hakha, Pyidawthar market i thilzuarmi hna sinah an zuarh hna.\nZaanlei sang a si cang caah cuai 80 lawng an zuar manh. A tangmi salaeih tun 10 le tan (cuai 200 hrawng) cu a thaizing August 26 ah zuar tthan dingin market hmai ah an chiah tak.\nHakha peng sipin nih nawl an buar tiin salaeih cu an lak i hmunthur rialnak motor in an rial dih.\n“Kanmah hi khuate lei in a rami kan si. Tlanglo khuami kan si. Pawcawmnak caah kan lo ah aithing kan cin i zuar dingin August 25 zaanlei 5pm ah Hakha kan phan.\n“Aithing cu market ah kan pek dih manh lo. Tungbing kan hlan i a kan ttin tak. A tlai tuk cang i chikhat te cu hika ah rak um sehlaw zingka ah kan rak lak te lai kan ti i market thilzuar pawl zong nih ee an kan ti.\n“A thaizing zingka tuante in kan va kal tikah sipin nu nih pa 4, 5 hrawng a van i ratpi hna i kan aithing cu motor cungah an chiah.\n“Kan dawi hna i kan zaangfah ko uh! upadi kan theih lobia si tiin avoi 1nk ah kan nawl hna. Avoi 2nk ah tangka dan kan tat ulaw tangka tu kan cawi lai kan ti hna. An duh lo.\n“Avoi 3nk kan va kal tthan i kan pu (Sinpin bawi) rak tong uh a kan ti. An pu ton kan timh ah kan pu um lo an ti i innka zong an kan onh duh lo, an pu kan tong kho lo.\n“Avoi 4nk ah kan aithing cu hnawm rialnak seh in a kan rial piak. Kan aithing hi hnawmtam zong a si lo. Kan pawcawmnak le dam lo thlopnak ah kan cinmi a si.\n“Kan lungfak tuk. Hi hnu hmailei zongah khuate in a rami paoh cu upadi an theih lo tikah dantu kan tat ko uhlaw. Hitin cun kan tuahpiak ti hlah uh! tiin zaangfah kan in nawl hna” tiah Pi Van Bawi Hnem nih a chim.\nPi Van Bawi Hnem pasal cu a dam lo caah Hakha sizung ah aa thlop i a pasal thlopnak caah aithing hi an za deuh nalo buin an phuk i an zuarmi a si.\nA tang i Democratic Voice of Chin-DVC video ah tling deuh in zoh khawh a si.


Trump Biachimmi Cu A Mak Taktak! – Chin 11 News\nTrump Biachimmi Cu A Mak Taktak!\nPosted By: victor victor October 9, 2020\n“Trump describes his illness ‘a blessing from God’”\nDonald Trump: Covid19 zawtnak ka ngeih hi Pathian Thluachuah asi. US President Donald Trump nihcun Covid19 zawtnak ka ngeih hi Pathian Thluachuah asi tiah a chim. Uar um kho taktak President Trump hi cu a khuaruah hrimhrim hi a tthatnak lei in aa la kho dih, zumtu hna kan vantthat nak asi tiah ka hmuh.\nDonald Trump cu Covid19 zawtnak a ngei ti an theih bakin Ralkap sizung ah an kalpi colh, Zarh khat hmanh a um hlan ah a dam i rain ah ttha tein a lut kho tthan ti cu kan theih cio cang mi asi tutan kan vun langhter duh mi cu a zawtnak kong he a biachim mi asi.\nA rian a luh hnu ah “Virus ka rak ngeih kha Pathian Thluachuah asi” tiah a chim, Aruang cu Trump sizung a um lio ah an thlopnak si kha Virus thlopnak caah a rak ttha tukmi asi kha an hmuh chuah, Cu sii cu virus a ngei mi vialte hna sinah a lak tein pek an si lai ti zong Trump nihcun a chim chih.


Kum 1918 Flu lio ah a chuak mi, Kum 101 cu Coronavirus in a dam tthan. Superhuman DNA ti a si, A cungah thil a tlung mi cu khuruahhar bak a si\nKhuruahhar bak a si, mah bantuk in Pathian nih a cungah zaang a fah in mah vialte zawtnak in a dam than mi cu. Thawngchia lawngte kan thei i, thawngtha thil mak zong kan theih pa ahau caah atu lio zawtnak coronavirus in a dam tthan mi Superhuman DNA an ti mi kong hi thatein vun rel hman. thilmak le khuaruahhar pakhat cu a si ve.\nKum 1918 Spanish flu pandamic lio ah a chuak mi, atu kum 101 a si cang mi Angelina Friedman cu coronavirus zawtnak a ngei ve i, natein mah zawtnak in a dam cang. Northern Westchester Restorative Therpary and Nursing Center ah um mi a si i, March ni 21 ah minor medical procedure in siizung ah kal pi a si\nTest an tuah i, thatein an zohfel hnuah atu lio ah ramkip ih a buaipi ngai mi Coronavirus a ngei tiah thei a si. Nursing Home ah Isoloslate in chia a si. April ni 20 ah test an tuah tthan hnuah mah zawtnak hi a ngei ti lo ti thei a si\nAngelina Friedman nu hi nau a ngei lio ah a thi i, cun pasal caah Harold Friedman he an i um i chungkhar an dir. Vanchiat i an nupa he cancer an si. Apasal Harold Friedman zu cancer zawtnak in a thi. Natein Angelina Friedman cu mah cancer in a dam tthan. Mah hlei ah nauchiat, Internal bleeding le sepsis han a rak ngei cang.\nNatein mah vialte zawtnak in adam than. Mah bantuk in a cungah khuaruahhar thil a tlung caah Nursing Home Staff le family member pawl nih Angelina Friedman cungah thil a tlung mi cu Pathian sungparnak a si tiah an chim. Source-USA Today\nBe the first to comment on "Kum 1918 Flu lio ah a chuak mi, Kum 101 cu Coronavirus in a dam tthan. Superhuman DNA ti a si, A cungah thil a tlung mi cu khuruahhar bak a si"